Početak/Politika/Gradonačelnik Niša govorio o ostvarenim rezultatima u protekle četiri godine\nGradonačelnik Niša Darko Bulatović na jučerašnjoj sednici Skupštine, poslednoj u aktuelnom sazivu, govorio je o ostvarenim rezultatima tokom svog četvorogodišnjeg mandata. Kako je istakao, smatra da su prethodne četiri godine, po svim parametrima, najuspešnije od devedesetih do danas.\n„Kada to kažem onda mislim na stanje, pre svega, javnih finansija. Mislim na prihode u budžetu, na izvršavanje obaveza. Danas mogu, kao gradonačelnik Niša, da kažem da Niš nije zadužen ni za jedan jedini dinar. Da je Grad vratio 4 i po milijarde obaveza, izvan ovog perioda od četiri godine, a sežu još od 2005. godine“, izjavio je Bulatović.\nOn je pročitao poruku, koja mu je stigla, kako kaže, u toku skupštinskog zasedanja.\n„Stigla je poruka u 10,56, simbolično na kraju. Zvali su iz Uprave za trezor, stigla je presuda na iznos od 60 milina dinara, za period iz 2005. godine. Uspeli smo da stavimo grad na noge, da ostvarimo napredak, koji stvara šansu da sutra Niš može da se razvija i da ide napred“, kazao je Bulatović.\nGradonačelnik je dodao da je ponosan i na dobre veze koje su uspostavili sa državnim vrhom.\n„Imamo veliku podršku, finansijsku, u projektima, podršku u izgradnji infrastrukture, u svemu onome što je značajno za Niš. Zato mogu da kažem da je ovo dobar rezultat, ali ne dovoljan, jer i dalje imamo određenih problema i izazova, nerešenih pitanja na koja ljudi decenijama čekaju. Ali ovo je čvrst temelj, koji se zasniva na činjenicama i parametrima koji pokazuju da naš grad ide napred“, kazao je gradonačelnik Niša.\nOno što nisu uspeli da urade za vreme njegovog mandata, kaže gradonačelnik Niša, jeste željeni obim.\n„Potrebe su mnogo veće i problemi i izazovi, ali je ovo zaista veliki pomak napred. Nikada ranije niste mogli da čujete da Grad nije zadužen, da nije podignut ni jedan kredit. Suočili smo se sa problemom i odgovorili na taj izazov da možete da planirate, da možete da sprovodite vašu politiku, da rešavate probleme, da odete među građane i uradite ono što oni očekuju od vas“, izjavio je Bulatović.\nOn se još jednom osvrnuo na period devedesetih godina i naglasio da je ostvaren veliki napredak. O tome da li će biti ponovo gradonačelnik, Bulatović kaže da ne razmišlja, jer to nije odluka koju on donosi.\nGradonačelnik Niša Darko Bulatović mandat Ostvareni rezultati Skupština


Mijailović: Verujemo da smo na dobrom putu i da ćemo vratiti Partizan tamo gde pripada - među najbolje timove Evrope!\nPočetna stranicaKK PartizanMijailović: Verujemo da smo na dobrom putu i da ćemo vratiti Partizan tamo gde pripada - među najbolje timove Evrope!\nKošarkaši Partizana NIS takmičiće se u Evrokupu u sezoni 2019/20, odlučeno je danas na zasedanju borda Evrolige.\nRanije, crno-beli su aplicirali za dobijanje specijalne pozivnice za učešće u Evroligi, ali je ona otišla u ruke Zenita iz Sankt Peterburga.\nNakon ove odluke, crno-beli će igrati u takmičenju koje su izborili plasmanom u polufinale ABA lige, a ovakvu odluku Evrolige predsednik Partizana NIS Ostoja Mijailović vidi kao motiv više za još predaniji rad u nastupajućoj sezoni.\n„Želeo bih da se zahvalim svima u klubu na velikom trudu i radu koji su uložili u dobijanje specijalne pozivnice za učešće u Evroligi. Iako je ona izostala, iz svega što smo prošli moramo izvući ono najbolje i najkorisnije, i na pravi način se spremiti za nastupajuću sezonu u kojoj ćemo dati sve od sebe da izborimo učešće u najkvalitetnijem evropskom takmičenju. Da li kroz Evrokup ili kroz ABA ligu, ostaje da se vidi. Neretko periodi uloženog truda i postignutih rezultata ne dolaze istovremeno. Verujemo da smo na dobrom putu i da ćemo vratiti Partizan tamo gde pripada – među najbolje timove Evrope”, istakao je Mijailović.\nSportski direktor crno-belih Nikola Lončar je istakao da odluka o dobijanju specijalne pozivnice ne menja mnogo u načinu na koji će Partizan pristupati pripremama za narednu sezonu.\n„Sportski smo prihvatili odluku Evrolige i vidimo je kao motivaciju da u narednoj sezoni učinimo sve kako bi bili konkurentni i u Evrokupu i u ABA ligi, takmičenjima kroz koje ćemo pokušati da izborimo mesto u društvu najboljih. Već imamo određene planove kako da pojačamo tim, naravno uz jaku bazu domaćih igrača. Još jedna prednost biće nam kontinuitet u radu trenera Trinkijerija koji će biti sa timom od starta pripremnog perioda”, poručio je Lončar.


Vesti online / Vesti / Svet / Moskva: Japanci, Kurilska ostrva su naša, Drugi svetski rat je završen\nMoskva: Japanci, Kurilska ostrva su naša, Drugi svetski rat je završen\n"Stav Moskve po pitanju potpisivanja mirovnog sporazuma sa Japanom je da Tokio mora da prizna ishod Drugog svetskog rata, uključujući i teritorijalnu podelu kada je reč o Kurilskim ostrvima", izjavio je zamenik ministra inostranih poslova Rusije Igor Morgulov.\nRuski brodovi čuvaju obale Kurilskih ostrva\nOn je ponovio reči ruskog predsednika, koji je na samitu ATES u Limi izjavio da se "suverenitet i jurisdikcija Ruske Federacije nad tim ostrvima ne dovodi u pitanje".\nNa odnose između Rusije i Japana već dugo godina senku baca činjenica da još uvek nije potpisan mirovni sporazum nakon Drugog svetskog rata. Japan i dalje pretenduje na ostrva Iturup, Kunašir Šikotan i Habomaj, što je Tokio postavio kao uslov za potpisivanje sporazuma.\nSVET Internet "zateže" odnose Rusije i Japana\nSVET Rusi odlučni: Između dobrih odnosa sa Japanom i Kurila - biraju ostrva


Vreme 1561 - Rebalans sa cetiri milijarde deficita: Rupa za cetvrtinu veca\nRebalans budžeta je pokazao da naše javne finansije ne stoje dobro i da je udar krize na budžet znatno veći nego što je Ministarstvo finansija procenjivalo. Nije slučajno FS preporučio da deficit budžeta za 2021. godinu ne bude veći od 2 odsto, dok Ministarstvo finansija predlaže deficit od 3 odsto. Druga važna preporuka FS je da se ne ide na povećanje plata u javnom sektoru izuzev zdravstva, osim eventualno za rast inflacije (i to ako bude sredstava). Umesto toga, planira se povećanje od 5 odsto od 1. aprila naredne godine. To je loš znak jer pokazuje da će država prekomerno trošiti, uzdajući se u veoma optimističku procenu rasta BDP-a od 6 odsto sledeće godine.


20.05.2021 u 08:48\nUveliko nam stižu računi za električnu energiju, poprilično uvećani. Mora li kilovat koji se isporučuje građanima da bude toliko skup? Ako sagledamo stvarnu cenu kilovata koja se isporučuje potrošačima, shvatićemo da ona u suštini i nije velika. Ali mnogi nameti i razne naknade uvećavaju račune koje plaćaju građani. Da bismo se uverili da je to tako, dovoljno je pogledati tačke od jedan do 17 na računima Elektrodistribucije Beograd. Biće svakome jasno da su cene struje neopravdano uvećane. Osim PDV-a i akciza, pojavljuju se i neke čudne naknade koje su nerazumljive. Na primer, nejasno je šta je „trošak garantovanog snabdevača”. To izgleda kao kada bi u cenu hleba bila dodata stavka „trošak garantovanog pekara”. Pa, dalje „naknada za podsticaj povlašćenih proizvođača električne\n23.02.2021 u 22:00\nVest skupštinskog Odbora za energetiku da su tokom 2019. godine gubici električne energije bili veći do 11 odsto, što znači da termoelektrana „Kostolac”, radi samo za gubitke, kako je izjavio Dejan Popović, predsednik Saveta agencije za energetiku, ponovo je otvorilo pitanje investicija u „Elektroprivredu Srbije”, ali i ko pravi i plaća te gubitke. – Planiranje smanjenja gubitaka je permanentan cilj distribucije – kazao je Popović i naveo da će se uvođenjem pametnih brojila gubici svesti na najmanju moguću meru. Mr Željko Marković, bivši direktor u EPS-u, konsultant za energetiku u Diloitu, naveo je da gubici mogu da budu manji ukoliko se prestane ili svede na minimum krađa električne energije, zamene stara brojila novim pametnim i krene s daljinskim očitavanjem potrošnje struje.\nSrbija uskoro dobija Zakon o obnovljivim izvorima od kojeg će, u koordinaciji sa izmenama Zakona o energetskoj efikasnosti, koristi imati građani jer će moći da proizvode i prodaju zelene kilovate i time smanje potrošnju energije u svojim domaćinstvima i račune za struju i grejanje. – Znači svako će moći da na svoju porodičnu kuću ili svoju zgradu u kojoj živi jedan, pet ili pedeset ljudi stavi solarne panele. I samim tim da smanji troškove na svom računu za električnu energiju – objasnila je ministarka energetike Zorana Mihajlović. Ukoliko, navodi, ne potroše to što proizvedu iz solarnih panela, taj deo energije moći će da ode u mrežu i mogu da imaju uštedu na svom računu. Plan je da naša zemlja do 2050. obezbedi 50 odsto energije iz obnovljivih izvora, čime će znatno smanjiti


Biblijska istorija – Biblija\nBiblijska istorija ima sledeća bitna obeležja:\nOna je teistička. Bog je začetnik, suveren i svrha istorije, ujedno i njen glavni lik. Bog se pojavljuje na samom početku istorije: “U početku stvori Bog”. Istorija se u Bibliji prikazuje kao Božje delo, što ne znači da je svaki događaj neposredno Bog izazvao, ali se sve događa u skladu s njegovim proviđenjem.\nDruga osobina biblijske istorije je njena tematičnost.Kroz celu biblijsku istoriju, od stvaranja do ranog hrišćanstva, razvija se jedna zajednička tema – Božje otkrivenje čoveku i postupanje s ljudima, u čemu središnje mesto ima spasonosni Zavetkoji Bog sklapa s čovečanstvom. Iako mi možemo za svaku hroniku da nađemo neku njenu zasebnu temu, ona se ne može izdvojiti iz jedinstvene tematike celokupne Biblije. Tematičnost podrazumeva i poučnost: “A ovo biše ugledi nama” (1. Kor. 10,6).\nIz prethodnog proizilazi i sledeća osobina biblijske istorije, a to je selektivnost.Ustvari, svaka je istoriografija nužno selektivna, jer od celokupnog sleda događaja ističe bitne istorijske događaje koji doprinose promenama u širem vremenu i prostoru. I Biblija izlaže samo istorijski značajne događaje, ali se radi o sasvim drugim merilima istorijskog značenja. Naglašavaju se oni događaji koji imaju uticaja na Božji odnos i delovanje prema ljudima, a preskaču se sva zbivanja koja mogu svetovnom istoričaru delovati značajno, no nemaju uticaja na sveti Zavet Boga i njegovog naroda. Tako imamo prilično detaljno opisane postupke bezbožnog Izriljskog kralja Ahava, za koje bismo gotovo rekli da se tiču pre svega njegovog privatnog života, dok s druge strane Biblija ćuti o njegovoj značajnoj ulozi u pobedi nad Asircima u bici na Karkaru (853/2 godine pre Hrista). Iako bi ove druge informacije bile dragocene svetovnom istoričaru, biblijski ih istoričar prećutkuje, jer se ne uklapaju u temu o otpadu Severnog Izrailja pod vođstvom Ahavovim.\nTematska usmerenost hronika dovodi i do toga da one nisu strogo hronološke.Događaj opisan nakon nekog događaja ne mora biti i hronološki nakon njega. Primer je izvještaj o Senahirimovoj smrti i Jezekijevoj bolesti. Beleškom o Senahirimovom ubistvu (2. Car. 19,37; isto i Isa. 37,38), koje se odigralo oko 689.g. pre Hrista završava se tema o njegovoj neuspešnoj opsadi Jerusalima (zapravo o Božjem izbavljenju Jerusalima), da bi se tek potom prešlo na priču o Jezekijevoj bolesti (2. Car. 20; isto Isa. 38), koja se odigrava najmanje deset godina pre Senahirimove smrti. Iako ovakav način pisanja nije neprimeren ni u svetovnim istorijskim spisima, za Bibliju on predstavlja gotovo redovnu pojavu, što onemogućava neke zapadnjački precizne hronologije (do kojih biblijskim piscima nije ni stalo).\nNajviše raspravljana odlika biblijske istorije je njena činjeničnost.Mnogi su kritičari proglašavali Bibliju čistom mitologijom, koja iz didaktičnih razloga izmišlja razne događaje. Međutim, bez obzira hoće li ko prihvatiti ili ne istoriju biblijskih hronika, treba jasno istaći da biblijski pisac sve opisane događaje tretira kao stvarna zbivanja, a ne kao poučan mit. Svakako, moramo da ponovimo da nema svaki tekst u Bibliji doslovno značenje, jer postoje simbolizmi i parabole – zato je zadatak hermeneutike da odvoji doslovne izveštaje od simboličkih, ali nikako ne tako što će se očigledne hronike proglasiti maštovitim poređenjima. Iako ih današnja nauka ne prihvata istorijskim, činjenica je da Biblija događaje poput stvaranja, pada u greh i Hristovog vaskrsenja smatra doslovnim istorijskim događajima. Kada govorimo o činjenicama svakako treba da razlikujemo naučne činjenice, koje se mogu dokazati naučnim metodama, od činjenica vere, koje ne mogu da imaju svoje naučne dokaze, no to ih ne čini izmišljotinama.\nTumačenje biblijskih hronika\nNačela tumačenja i pravilnih egzegetskih postupaka koja vrede za celokupno Pismo vrede i za tumačenje hronika. Ipak, postoje određene tačke koje biblijski tumač posebno treba da ima u vidu kada se bavi hronikama:\nIstorijsko zaleđe hronike jednostavno ne sme da ostane neshvaćeno. Sva dostupna biblijska i vanbiblijska građa o jednom događaju treba da bude pažljivo razmotrena, jer u protivnom tekst može zauvek ostati tamno mesto.\nRazumevanje događaja mora da polazi od razumevanja celokupne knjige, odnosno njene glavne teme i osnovne teze.\nDa bi se shvatila tema hronološkog spisa od nenadoknadive je vrednosti da se locira vreme nastanka hronike. Pitanje autorstva je od sekundarne važnosti, osim u slučajevima kada se on jasno navodi od strane Isusa i apostola. Stoga je mnogo bitnije da shvatimo vreme u kojem, na primer, nastaje Knjiga o sudijama nego da li je nju pisao Samuilo ili grupa anonimnih autora.


Izvor: ItRešenja.com, 17.Dec.2018, 01:39\nKompanija za marketinška istraživanja eMarketer provela je istraživanje o stanju na američkom tržištu pametnih satova. Ista kompanija odnosno njena analitičarka Cindy Liu predviđa kako će sledeće godine jedan od deset Amerikanaca posedovati neki od pametnih satova koji su dostupni na tržištu.\nTako bi 2019. godine oko 28,7 miliona punoletnih Amerikanaca odnosno 11,1% svih punoletnih Amerikanaca trebalo da poseduje pametni sat. Vredi istaknuti da je za nosive uređaje posebno >> Pročitaj celu vest na sajtu ItRešenja.com << zainteresovana starija američka populacija.\nViše od 8 miliona osoba koji imaju 55 i više godina počeće sledeće godine da koriste neki od nosivih uređaja (što je rast od 15% u odnosu na 2018. godinu). Funkcije koje privlače starije korisnike su prvenstveno mogućnosti koje se odnose na njihovo zdravlje (na primer merenje otkucaja srca, krvnog pritiska i kvaliteta sna).


Novogratc: Bitkoin neće ići preko 9.000 dolara ove godine - Crypto Telegraf\nNovogratc, bivši menadžer sa Valstrita, učestvovao je na konferenciji Economist Finance Disrupted u Njujorku 2. oktobra. “Mislim da neće preći 9.000 dolara ove godine”, rekao je.\nNovograc je takođe povezao trenutni pad cene sa akcijama kompanija u industriji koje prodaju kripto “samo da bi finansirali inicijalni kapital industrije”. On je naglasio da ove kompanije ne zarađuju “ni blizu” kao što su za vreme prošlogodišnjeg “kripto buma”, što znači da jedva uspevaju da pokriju plate i operativne troškove.\nU leto 2018. godine, Novogratc je promenio mišljenje, rekavši da je masovno usvajanje kriptovaluta i blokčein tehnologija još uvek daleko “pet do šest godina”. Uprkos tome, i dalje je izrazio uverenje da će mnoge institucije ući u industriju “u naredne dve do tri godine”.\nSredinom septembra, on je shvatio da su cene kriptovaluta na dnu. Kasnije tog meseca on je ponovio tu tvrdnju, rekavši da kripto tržišta doživljavaju “umor prodavca”. Međutim, on je primetio da je cena bitkoina i dalje prilično stabilna, što potencijalno privlači pažnju investitora.\n← JP Morgan-ov fokus na blokčein je deo puta za digitalnu transformaciju, otkriva nova studija\nFinansijski gigant SBI i Ripl pokrenuli su blokčein aplikaciju za plaćanje u Japanu →\nUtorak, 21. Novembar 2017 T.A. 0


Test Evropsko prvenstvo u paraglajdingu – Sport In\nTest Evropsko prvenstvo u paraglajdingu\navg 2, 2021 drugi sportovi, vazduhoplovstvo\nOvog leta Niška Banja je obojena paraglajdingom, pa nakon što su piloti paraglajdera u disciplini precizno sletanje završili takmičenje u svetskom kupu, u ovo mesto su došle njihove kolege koje se takmiče u disciplini prelet.\nOd 1. do 8. avgusta na niškim terenima se održava Test Evropskog prvenstva za 2022. godinu, ujedno državno prvenstvo Srbije i državno prvenstvo Mađarske u paraglajdingu u disciplini prelet. Organizator ovog takmičenja je Vazduhoplovni savez Srbije, uz podršku Ministarstva omladine i sporta Republike Srbije i Grada Niša.\nGodinama unazad Niš je za svetske pilote paraglajdera postao poznato mesto za takmičenja, kroz održavanje velikih međunarodnih takmičenja. Tereni u niškom okrugu i ovom delu Srbije su vrlo interesantni za pilote, pa oni uvek u velikom broju dolaze na okupljanja u organizaciji Vazduhoplovnog saveza Srbije. Ove godine takmičenje će praktično biti tri u jednom – test za evropsko prvenstvo koje će se održati sledeće godine na istom mestu i u istoj organizaciji, najviše državno prvenstvo Srbije i na zahtev pilota iz Mađarske i njihovog nacionalnog saveza državno prvenstvo ove zemlje.\nUčestvuje ukupno 86 pilota paraglajdera, ponajviše iz Mađarske i Srbije, ali i drugih država. Danas 2.avgusta je prvi takmičarski dan, a planirani završetak i proglašenje pobednika je u subotu 7.avgusta. Poletišta sa kojih će piloti svaki dan kretati u zadatke preleta su na Svrljiškim planinama iznad sela Sićeva i Кoritnik brdo iznad Niške Banje. A preleti će, u zavisnosti od meteoroloških uslova, ići ka Leskovcu, Vlasotincu, Pirotu, Zaječaru, gde će i biti određeni ciljevi – gol linije na koje će sletati najbolji piloti.\nPiloti će biti praćeni najsavremenijom satelitskom tehnologijom, pa će organizatori u bilo kom trenutku znati položaj pilota i organizovati sve neophodne aktivnosti retransporta i slično, dok će publika i pratioci takmičenja moći uživo da prate letenje i rezultate pilota za vreme trajanja takmičarskog dana. Ovo će ujedno biti prilika kako za organizatora da se što bolje pripremi za najveće evropsko takmičenje sledeće godine, tako i za domaće pilote, a i pilote susedne Mađarske da se izbore za najbolje na nacionalnom nivou u ovoj godini.\nMladost Inđija pobednik Кupa Vojvodine u streljaštvu\nokt 5, 2021 Dragan Alimpijević


Vezni fudbaler Juventusa Miralem Pjanić rekao je da je srećan u torinskom klubu i da u njemu želi da ostane, uprkos spekulacijama o njegovom odlasku iz "stare dama" u letnjem prelaznom ...\nVezni fudbaler Juventusa Miralem Pjanić rekao je da srećan u torinskom klubu i da u njemu želi da ostane, uprkos spekulacijama o odlasku iz "stare dame" u letnjem prelaznom roku. Za reprezentativca Bosne i Hercegovine interesovanje su pokazali mnogi evropski velikani među kojima ...\nPjanić sa četiri reči objasnio da li ide u Real!\nReprezentativa BIH ima još četiri godine ugovora sa torinskim klubom Vezni fudbaler Juventusa rekao je da srećan u torinskom klubu i da u njemu želi da ostane, uprkos spekulacijama o njegovom odlasku iz "stare dama" u letnjem prelaznom roku.\nVezni fudbaler Juventusa Miralem Pjanić rekao je da srećan u torinskom klubu i da u njemu želi da ostane, uprkos spekulacijama o njegovom odlasku. Za reprezentativca Bosne i Hercegovine interesovanje su pokazali mnogi evropski velikani medju kojima su Real Madrid, Pariz Sen ...


Porodilja Jelena V. (29) iz sela Belotić kod Osečine osumnjičena je da je ubila svoje novorođeno dete i telo bacila u poljski toalet. Telo bebe pronađeno je u WC-u umotano u prsluk, a na licu mesta zatečene su posteljica i veliki tragovi krvi.\nDa priča bude još komplikovanija, porodica porodilje kaže da oni nisu ni znali da je Jelena bila u drugom stanju i potpuno su iznenađeni novonastalim događajima.\n- Porodilja najpre nije htela da sarađuje sa policijom, a onda se pravdala rečima da je "imala spontani pobačaj" - saznajemo u policiji.\nPodsetimo, u regionalnu bolnicu u Valjevu jutros je primljena Jelena V. (29) iz sela Belotić kod Osečine i ubrzo je ustanovljeno da se porodila, ali nije želela da kaže gde je beba. Žena se, kako "Blic" saznaje, javila na odeljenje ginekologije valjevske bolnice zbog krvarenja, ali je odmah pregledom utvrđeno da se u noći između ponedeljka i utorka porodila u sedmom mesecu trudnoće. Pošto je ginekolozima odbila da kaže gde joj se nalazi beba, odmah je obaveštena policija, s kojom je porodilja, takođe, odbila saradnju.\nPorodilište u Valjevu\nU međuvremenu, policija je u poljskom toaletu domaćinstva u Belotiću u kojem Jelena živi, pronašla posteljicu i veliku količinu krvi, nakon čega je osumnjičena da je tokom noći prilikom porođaja ubila svoje dete, rečeno je "Blicu" u policiji.\nO slučaju je obavešteno osnovno javno tužilaštvo u Valjevu koje je naložilo dalju istragu, a telo bebe je poslato na obdukciju.\nDodajemo, prošle godine su dve bebe ostavljene na milost i nemilost. U oktobru prošle godine pred crkvom Svetog Arhangela Gavrila u Čajetini pronađeno je novorođenče zamotano u belu tkaninu. Tek rođenog dečaka pronašla je meštanaka Nada Milošević, pošto je njen pas, kog je na povocu izvela u šetnju, osetio "nešto" i vlasnicu uvukao u crkvenu portu.\nBeba ostavljena ispred crkve u Čajetini DOBRO NAPREDUJE, dečačić bez imena i dalje čeka ko će o njemu da BRINE\nBeba ostavljena ispred crkve dobrog je zdravlja i najverovatnije će u hraniteljsku porodicu, a Užičani već imaju PREDLOGE ZA IME\nBeba je ubrzo zatim prevezena na neonatološko odeljenje Opšte bolnice u Užicu gde su konstatovali da je zdrava, a nakon nekog vremena bebu je preuzeo Centar za socijalni rad u Čajetini koji je postao i staratelj tom dečaku i imenovao ga Jovan Gavrilović.\nIsto tako, u martu ove godine nepoznata ženska osoba ostavila je u taksiju u Vrnjačkoj Banji korpu u kojoj je bila beba, pod izgovorom da je u korpi mačka. Ona je u vozilo ušla sa dvoje dece i korpom, a nakon voznje izašla zamolivši taksistu da pričuva mačku dok se ne vrati. Pošto se žena nije vratila, taksista je otvorio korpu i video da je u korpi beba. Majka, inače medicinska sestra, kasnije se pokajala i dete odvela u Švajcarsku, gde sada žive.\n"ČEKALI SU PRVO DETE" Stefan stradao u udesu, njegove žena i beba i dalje u KRITIČNOM STANJU


Jurgorden - Malme, Fudbal - Predlog tip - 19/10 2020\nPonedeljak, 19/10 - Fudbal, Švedska, Alsvenska\n19/10Jurgorden vs Malme1X2tip: 2\nVeć sada mogla bi da se izvrši primopredaja titule u Švedskoj. Đurgarden dočekuje Malme u ponedeljak u 19 časova.\nJoš uvek aktuelni šampion se već oprostio od odbrane titule, i ostala mu je nada da bi mogao do mesta koje vodi u Evropu narednog leta. Od starta sezone Đurgarden ne igra dobro, više je loših nego dobrih igara i rezultata, a ni u Evropi se nije proslavio, ispao je od Ferencvaroša za Ligu pampiona i Kluža u borbi za Ligu Evrope. U prvenstvu su bez pobede na pest prethodnih utakmica i trenutno tek šesto mesto nije iznenađenje. Ipak, drugoplasirani Haken beći im samo pet bodova i to je dostižno.\nŠampionski pehar preseliće se u Malme, tu dileme nema. Imaju devet bodova više od Hakena, doduše i meč više odigran, ali sumnjamo da mogu u preostalih sedam kola izgubiti toliko bodova. U odnosu na prethodnu sezonu u Malmeu mogu da budu zadovoljni učinkom na domaćim terenima, ali ne i u Evropi. Prošle godine igrali su u grupnoj fazi Lige Evrope, čak su se plasirali i u nokaut fazu, gde su ispali od nemačkog Volfsburga. Ove godine, u plej ofu za plasman u slabije evropsko takmičenje eliminisala ih je španska Granada.\nPriliku da uzmu duplu krunu, ekipi Malmea je onemogućio Geteborg, koji ih je porazio u finalu Kupa. Zato je osvajanje šampionskog naslova prioritet i sve ispod toga bio bi veliki neuspeh. Protiv Đurgardena su favoriti, mada su na svom terenu slavili samo sa 1:0. Možda i sada bude minimalna pobeda, ali biće dvojka. Za pobedu gostiju u kladionici CircusCasino koeficijent iznosi 2.07.


NATO ne planira intevenciju u Siriji i Maliju – Minber\nNATO ne planira da interveniše u Maliju gdje su sjever zemlje zauzeli naoružani islamisti, niti u Siriji, izjavio je danas u Briselu generalni sekretar Alijanse Anders Fog Rasmusen i dodao da Alijansa “pažljivo prati razvoj situacije”.\nKad je riječ o Siriji, Rasmusen je ponovio stav NATO-a od samog početka sukoba. “Veoma smo zabrinuti situacijom” u Siriji, ali “ne vidimo vojno rješenje” sukoba izmedju režima Bašara al-Asada i pobunjenika, rekao je generalni sekretar NATO-a.\n“Nismo imali nijedan razgovor o vojnoj opciji”, dodao je Rasmusen i pozvao da se pronadje političko rješenje sukoba u Siriji.\nOn je ponovio da NATO ostaje “veoma zabrinut” zbog hemijskog oružja koje navodno posjeduje sirijski režim.\nAmerički ministar odbrane Leon Paneta rekao je u petak da je sirijska vojska premjestila hemijsko oružje kako bi ga bolje obijezbedila.\n“Vojno mišljenje je da za sada ne postoji dovoljno elemenata koji pokazuju da bi vojna intervencija poboljšala bezbjednosnu situaciju” u Siriji, rekao je nedavno nemački general Manfred Lange iz komandnog centra NATO-a u Evropi.


O ovome je u najnovijem broju pisao i nedeljnik Novi Glas komune, a gradjani Apatina se pitaju, da li su i apatinske privatizacije rpedmet tuzilastva jer je evidentno da se radi o velikom kriminalu.Pod pritiskom zahteva iz Evropske komisije da se ispitaju 24 sporne privatizacije, Republičko tužilaštvo sprema uskoro i prva hapšenja vezana za slučajeve visoke korupcije i kriminala. Evropska komisija je posebno zainteresovana za prodaje “Sartida”, “Jugoremedije”, “Mobtela” i ATP “Vojvodina”, pa se očekuje da će jedan od tih slučajeva biti otvoren ovih dana.\nVećina umešanih u sporne privatizacije imala je uvek zaštitu stranaka koje su bile ili su u vlasti, kaže Branko Pavlović, jedan od bivših direktora Agencije za privatizaciju.\n“Sartid” verovatno neće ni biti otvaran jer je ceo posao rađen pod patronatom Amdasade SAD u Srbiji. Ipak, cela privatizacija je ništa u poređenju sa postupanjima u bankama u državnom vlasništvu u kojima je država izgubila 800 miliona evra, zaključuje Pavlović.


To je drugi put da Ambasada Republike Slovenije, koja je naša kontakt ambasada pri NATO-u, odborava donaciju za realizaciju pomenutog projekta.\nKancelarija Info punkta u Beranama otvorena je svakog radnog dana u period od 9 do 15 časova.\nKancelarija Info punkta o euroatlantskim integracijama Crne Gore u Beranama otvorena je prvog juna 2011. godine, u sklopu istoimenog projekta koji je trajao 12 mjeseci, uz dodijeljeni grant Ambasade Sjedinjenih Američkih Država u Podgorici.\nNakon toga, rad Info punkta u Beranama donacijama su podržali Koordinacioni tim za implementaciju Komunikacione strategije o euroatlantskim integracijama Crne Gore i, sada već drugu godinu, Ambasada Republike Slovenije u Podgorici.\nU prethodne tri godine, prema evidenciji prostorije Info punkta posjetilo je 2.264 građana Berana i sjevero-istoka Crne Gore, a prije svega mladih.\nIz NVO “Spona” posebno ističu značaj organizovanih kolektivnih posjeta učenika završnih razreda srednjih škola sa područja Plava, Andrijevice, Rožaja i Berana, kao i studenata fakultetskih jedinica otvorenih u tom gradu.\nKako ističu, osim razgovora sa zainteresovanim građanima, svim posjetiocima punkta su uručene brošure, časopisi, flajeri i CD-ovi pomoću kojih su se posjetioci mogli informisati o funkcionisanju NATO-a i uslovima koje moraju ispuniti države kandidati da bi postale punopravni član Alijanse.


Joksimović: Berlinski proces nije zamena za EU - European Western Balkans\nJoksimović: Berlinski proces nije zamena za EU\nJadranka Joksimović; Foto: Tanjug / Zoran Žestić\nBEOGRAD – Ministarska zadužena za evropske integracije Jadranka Joksimović izjavila je danas na regionalnoj konferenciji “Austria Connect 2017”, da Berlinski proces nije i ne sme biti zamena za proces evropskih integracija ni za Srbiju kao ni za druge kandidate iz regiona koji pretenduju za članstvo u EU.\nNa skupu koji je organizovala Spoljnotrgovinska organizacija Privredne komore Austrije, pod nazivom “Southeast Europe: Striving for Competitiveness”, istaknuto je da Beč godinama pruža snažnu podršku daljem priključivanju Srbije EU kako u političkom tako i u ekonomskom smislu.\n“Berlinski proces ni na koji način ne treba, ne sme i nije zamena za proces evropskih integracija za svaku od zemalja regiona, a posebno za Srbiju, koja je već otvorila dosta poglavlja”, istakla je Joksimović.\nBerlinski proces je važan u smislu infrastrukturnog povezivanja, i energetskog i transportnog i socijalnog, rekla je ona.\n“To je jugoistočna Evropa. Ako nas u Evropi gledaju kao region, hajde da zajedno radimo i postignemo stabilnost i da svi profitiramo u procesu EU integracija ”, poručila je Joksimović na skupu austrijskih privrednika i dodala da Srbija do juna očekuje otvaranje još najmanje dva poglavlja.\nOna je kazala da će se otvoriti poglavlja 29, koje se tiče Carinske unije, i poglavlje 7, koje se tiče prava intelektualne svojine.\n“Spremili smo pregovaračke pozicije za, pre svega, nekoliko ekonomskih poglavlja. To su sve pozitivni signali za investitore i pokazatelj da su se dostigli određeni standardi. To pokazuje da je Srbija stabilna zemlja, a da su investicije stranog investitora u Srbiji zaštićene”, rekla je ministarka.\nOna je istakla da je Austrija jedan od najsnažnijih partnera na evropskom putu Srbije, a to, kaže, govore i podaci od tri milijarde evra austrijskih investicija u Srbiju.\n“Reč je o 400 kompanija, a govorimo i o tome da je Austrija značajan razvojni partner sa 40 miliona evra bespovratne pomoći koje su dali Srbiji. Za naše građane to je, na primer, značilo i obnovu Golubačke tvrđave”, rekla je Joksimović.\nMinistarka Joksimović je objasnila i to da Austrija kao zemlja podunavskog sliva vrlo dobro razume potencijal naše zajedničke saradnje.\n“Budimpešta, Bratislava i Beč su sa Beogradom povezani i prirodnim putem, a to je nešto što i politički može da bude vrlo značajno za našu zemlju”, naglasila je Joksimović.\nPredsednik Privredne komore Srbije Marko Čadež istakao je na skupu da je važno da se pošalje poruka austrijskim privrednicima, na koji način privatni sektor kroz privredne komore u regionu međusobno sarađuju.\n“Napravili smo Komorski investicioni forum, od osam regionalnih Komora, i u njemu zajedno predstavljamo više od pola miliona preduzeća u regionu. Samo u poslednjem kvartalu protekle godine imali smo više od 2.000 B2B, odnosno ličnih sastanaka, koje smo organizovali”, rekao je Čadež.\nOn je najavio da će se u Trstu uskoro otvoriti Stalni sekretarijat komorskog investicionog foruma, koji će činiti privredne komore Kosova, Crne Gore, Bosne i Hercegovine i Srbije, koje još nisu u EU, a sve uz podršku Slovenije i Hrvatske.\n“Sekretarijat će se baviti povezivanjem poslovnih zajednica bez ulaženja u političke procese, a sve kako bismo našim vladama dali savete, šta je to potrebno konkretno uraditi oko sertifikata, carinskih procedura, priznavanja laboratorijskih nalaza i slično. Dakle, savete u vezi svih onih malih stvari koje na kraju čine tržište ili ekonomsku regiju”, rekao je Čadež.\nOn je kazao i da je na današnjem skupu predstavljena online investiciona platforma, projekat na kojem Komora radi i na kojoj će, kaže Čadež, na jednom mestu biti pregled sve dokumentacije koja je potrebna privrednicima iz inostranstva radi ugovaranja poslova sa preduzećima u Srbiji i regionu.\nAustria Connect 2017Berlinski procesJadranka JoksimovićMarko Čadežpoglavlje 7poglavlje-29Samit u Trstu\nVučić postao predsednik\nZeleno svetlo EP za sporazum o učešću Kosova u programima EU\nPredlog o dijalogu u Narodnoj skupštini: Prva faza pre izbora, druga nakon njih


Filadelfija pomrsila račune Remsima i održala sebe u igri za plej of - Sportske novosti\nNaslovna Ostalo Američki fudbal Filadelfija pomrsila račune Remsima i održala sebe u igri za plej of\nFiladelfija pomrsila račune Remsima i održala sebe u igri za plej of\nAktuelni šampioni NFL lige Filadlefija Iglsi ostvarili su neverovatnu pobedu nad Los Anđeles Remsima koja ih i dalje drži u igri za doigravanje.\nFiladelfija je uprkos teškim povredama bez startnog QB Karsona Venca uspela da slavi, a najzaslužniji za pobedu je bio omaleni trkač Smolvud koji je istrčao dva tač-dauna i tako prelomio meč u Filadelfijinu korist.\nRezervni QB Filadelfije Nik Fols odigrao je sjajan meč. Fols je imao 270 prebačenih jardi uz 24/31 kompletiranih pasova i 1 istersepšn.\nKljuč meča je bio treća deonica koju je Filadelfija dobila sa 17:0, a do kraja meča Remsi su samo uspeli da ublaže poraz.\nSa druge strane Džared Gof je još jednom pokazao da se ne snalazi najbolje pod pritiskom. Gof je kompltirao 35/54 pasova uz 339 prebačenih jardi, ali je imao i 2 intersepšna koji su potpuno uništili Remse.\nTod Grli je imao još jedno sjajno veče sa 2 postignuta tač-dauna. Ipak, to nije bilo dovoljno za nešto bolji rezultat.\nLos Anđeles Remsi su obezbedili titulu u svojoj diviziji, a samim tim i plej of, ali pitanje je da li će obezbediti prvo mesto u konferenciji.\nFiladelfija sa druge strane sada ima skor 7-7 koliko ima i Vašington, a prvoplasirani Dalas im beži samo jednu pobedu.\nPrethodni tekstTipsarević ne odustaje, vraća se na Australijan openu\nSledeći tekst[PREMIUM] Domaćin danas bez 6 igrača među kojima su i najbolji strelac i najbolji asistent tima


Koridor 10 ruši sve pred sobom\nRešenje o rušenju objekata kod Male Kopašnice donela je leskovačka administracija po nalogu Ministarstva finansije iako po Zakonu o eksproprijaciji nije obezbeđena nova lokacija i demontaža skupih mašina. Vlasnik preduzeća Zoran Nikolić ostaje i bez novčane nadoknade za 16 ari placa i 410 kvadrata pod proizvodnim halama sa zabetoniranim ogromnim mašinama.\nOn ističe da ga danima opsedaju razne državne službe s upozorenjem “da ne pravi problem kada počne rušenje”.\n“Sve što smo moj otac i ja sticali decenijama sutra će otići u prah i pepeo, a skupocene mašine kakvih nema ni na prostoru stare Jugoslavije biće odnete na otpad. Uništen je život i meni i mojoj porodici”, jada se Nikolić koji je svojevremeno napustio posao asistenta na građevinskom fakultetu da bi nastavio porodični posao.\nNikolić je, zapravo, u sporu s državnim preduzećem “Putevi Srbije”, čije veštačenje posle eksproprijacije nije prihvatio.\n“Njihovi veštaci su izračunali da cela moja imovina vredi 26 miliona dinara, a veštaci koje je pre toga angažovala lokalna samouprava da je vrednost placa nekoliko proizvodnih hala i poslovnog objekta - 96 miliona dinara, što i jeste realna cena”, objašnjava Nikolić, koji se u međuvremenu razboleo.\nU Upravi za imovinsko-pravne poslove kažu da je predlagano da se trasa autoputa pomeri nekoliko desetina metara kako bi se izbeglo rušenje “Granit mermera”, ali da to nije prihvaćeno.\n“Granit mermer” je, inače, pionir u proizvodnji finalnih proizvoda od granita i mermera u bivšoj Jugoslaviji, koji je nabavio automatizovane mašine za sečenje kamenih blokova, brušenje i poliranje mermera, a kupci još uvek stižu sa prostora od Kladova do Đevđelije


Zbog OVOGA je uvedena VANREDNA SITUACIJA: Jedna osoba zarazi 24! | Zdravlje\nZbog OVOGA je uvedena VANREDNA SITUACIJA: Jedna osoba zarazi 24! | Mondo Portal\n6. mart, 12:57\nZbog OVOGA je uvedena VANREDNA SITUACIJA: Jedna osoba zarazi 24! 4 Podeli Podeli na facebook Podeli na twitter Podeli na viber Pošalji na mail\nAutor Maja Gašić Izvor Tanjug 25.06.2020. / 20:10\nDirektor novopazarskog Zavoda za javno zdravlje o situaciji u Novom Pazaru.\nDirektor Zavoda za javno zdravlje u Novom Pazaru Šefadil Spahić ocenio je danas da je epidemiološka situacija u gradu nestabilna, ali pod kontrolom. On je, na konferenciji za novinare, kazao da se porast broja inficiranih korona virusom beleži poslednjih 20 dana, a da su glavni krivci za to brojni kontakti i nepoštovanje preporučenih mera.\nNaveo je da prethodna dva dana broj inficiranih i onih kojima je neophodno bolničko lečenje blago pada, ali da, zbog brojnih kontakata, očekuje još jedan talas pre nego situacija počne da se smiruje.\n"Vladamo situacijom, ali pozivam građane da ostvaruju što manje kontakata. Ako mere koje smo danas doneli na sednici Kriznog štaba daju rezultate, nadam se da ćemo za 10 dana prepoloviti broj zaraženih, a za 14 do 20 dana da situaciju normalizujemo", naveo je Spahić.\nOn je kazao da trenutno postoji "popriličan broj pacijenata", ali da ne zna da li su svi kapaciteti Opšte bolnice popunjeni.\nPrema poslednjim podacima ukupan broj zaraženih u Novom Pazaru, od početka epidemije je 339 što, prema rečima Spahića, nije tako veliki broj ukoliko se u obzir uzme činjenica da je testirano više od 4.100 osoba.\nOd posledica infekcije korona virusom umrlo je 14 žitelja Novog Pazara.\n"Među preminulima ima i mladih, ali je karakteristično za sve da su imali i druga oboljenja. Najviše je bilo dijabetičara, potom onih sa hipertenzijom i poremećajem metabolizma. Nijedna osoba nije bila potpuno zdrava", dodao je Spahić.\nOn je pozvao sve hronične bolesnike i one koji imaju simptome drugih bolesti da ne dolaze u Opštu bolnicu, već da kontaktiraju svoje izabrane lekare i redovno piju prepisanu terapiju.


Važno obavještenje za bh. građane: Ovo su zemlje u koje ne smijete putovati | Krajina.BA\nMinistarstvo vanjskih poslova Bosne i Hercegovine poziva državljane BiH da do daljnjeg ne putuju u Arapsku Republiku Jemen, zbog pojačanog sektaškog nasilja i pogoršanja sigurnosne situacije u toj zemlji, saopšteno je prije nekoliko mjeseci iz Ministarstva vanjskih poslova BiH, a ova odluka i dalje je na snazi jer se situacija nije osjetno popravila.\nRodbina i prijatelji bh. državljana koji se nalaze u Ukrajini, ukoliko raspolažu bilo kakvim informacijama o potrebi pružanja pomoći njihovim rođacima i prijateljima, mogu se obratiti Ministarstvu vanjskih poslova BiH na kontakt telefone 033/281-234, 033/281-191 i 033/281-189. Preporučuje se da zbog složenih sigurnosnih prilika državljani Bosne i Hercegovine ne putuju u AR Siriju, do daljnjeg, navodi se u saopštenju Ministarstva vanjskih poslova Bosne i Hercegovine.\nPrethodni članakTegeltija odgovorio na poziv Udruženja sudija FBiH da podnese ostavku\nNaredni članakEKSKLUZIVNO: Pogledajte fotografije sa snimaka video nadzora na kojima se vidi likvidacija Adnana Ćurevca i Edina Hrnjića


Godfri: SAD nastavlja da unapređuje odnose sa Srbijom - Kosovo Online\nGodfri: SAD nastavlja da unapređuje odnose sa Srbijom\n21. Januar 2021. • 15:27\nAmbasador Sjedinjenih Američkih Država u Srbiji Entoni Godfri izjavio je da će SAD, nakon izbora novog američkog predsednika Džoa Bajdena, nastaviti da unapređuju odnose sa Srbijom, prenosi Tanjug.\nTako je odgovorio na pitanje novinara u Vladi Srbije kako će izbor novog predsednika SAD uticati na odnose sa Srbijom i da li će biti nekih promena.\n"Na Srbiju gledamo kao na partnera i u potpunosti podržavamo cilj Srbije da pristupi EU", istakao je Godfri.\nKaže da je imao privilegiju da gleda obraćanje izabranog državnog sektretara Toni Blinkena pred Kongresom pre dva dana i da je Blinken jasno izrazio svoju podršku onome što je do sada učinjeno na normalizaciji ekonomskih odnosa Prištine i Beograda.\n"Ja sam uveren da ovo što smo danas uradili, potpisivanjem sporazuma za podršku investicijama, upravo je u vezi s ciljem da se nastavi podrška normalzaciji i boljim odnosima između Beograda i Prištine", naveo je Godfri.\nEntoni Godfri Sjedinjene Američke Države Džo Bajden saradnja Srbija\nNajbolji američki ambasador u Srbiji ikada.\nJovanović: Bajdenov odnos prema Srbiji biće više kooperativan neko provokativan\nInauguracioni govor novog predsednika SAD Džozefa Bajdena bio je duži nego što je to uobičajno zbog, kako kaže diplomata Vladislav Jovanović, unutrašnjih podela u SAD, pa je Bajden dobar deo govora posvetio upravo prevazilaženju tih ogromnih američkih podela i razlika, prenosi Tanjug.\nHaradinaj: Izbor Bajdena za Kosovo nova nada\nKurti čestitao Bajdenu: Saveznici će pratiti vaše smernice


Novi termini baraž mečeva za SP i turnira za OI - Sportklub\nVesti rukomet Autor:Bojan Marinković25. mar. 202017:38 > 17:39\nČelnici EHF imali su pune ruke posla kako bi u novonastaloj situaciji doneli odluke o nastavku takmičenja u Ligi šampiona, EHF Kupu, kvalifikacijama za EP, baraž mečevima za SP i kvalifikacijama za Olimpijske igre.\nOno što je izvesno tokom aprila i maja neće biti takmičenja, a sve će, ukoliko to zdravstvena situacija bude dozvoljavala, biti nastavljeno u junu mesecu.\nU saopštenju koje je dostavljeno savezima, navedeni su novi termini za reprezentativne akcije. Što se kvalifikacija za Olimpijske igre, rukometašice bi borbu za Tokio trebalo počnu u junu, a termini turnira će biti naknadno određeni. Podsećanja radi, kvalifikacioni turnir su prvobitno bili planirani za period od 20. do 22. marta.\nCrna Gora na svom terenu treba da igra protiv Norveške, Rumunije i Tajlanda, a Srbija će igrati na turniru u Mađarskoj, protiv Mađarske, Rusije i Kazahstana. Dve selekcije će izboriti vizu za Olimpijske igre koje su pomerene sa 2021. godinu.\nPomeren je i termin baraž mečeva za plasman na Svetsko prvenstvo za rukometaše, koji je bio zakazan za početak juna. Popularni „lavovi“ iz Crne Gore će duele protiv Češke odigrati u periodu od 29. juna do 5. jula, a u istom terminu za mesto na planetarnoj smotri boriće se Srbija i Slovenija. Ove termine treba da potvrdi i Svetska rukometna federacija (IHF), a ukoliko bude eventualnih novih pomeranja, odluka će biti donešena najkasnije do 12. juna.\nU baraž mečevima snage će odmeriti: Slovenija – Srbija, Češka – Crna Gora, Rumunija/Bosna i Hercegovina – Mađarska, Severna Makedonija – Francuska, Švajcarska – Island, Izrael/Letonija – Portugalija, Švedska – Turska/Rusija, Ukrajina – Nemačka, Poljska/Litvanija – Belorusija, Austrija – Holandija.\nPreostala četiri kola kvalifikacija za plasman na Evropsko prvenstvo za rukometašice u Danskoj i Norveškoj biće odigrana u formatu turnira, koji će biti odigran u prvoj sedmici juna, odnosno od srede do nedelje.\nCrna Gora je u martu je trebalo da odigra dvomeč protiv Mađarske, dok su za majski ciklus kvalifikacija bili zakazani dueli u gostima protiv Italije i Litvanije na domaćem terenu.\nTako će, popularne „lavice“ na turniru u prvoj sedmici juna odigrati preostala četiri kvalifikaciona meča, ukoliko ne dođe do novog odlaganja, a iz EHF-a je saopšteno da je 15. maj krajnji datum za eventualno novo prolongiranje. U istom terminu će se za mesto na Evropskom prvenstvu boriti i rukometašice Srbije koje su u grupi sa Rusijom, Švajcarskom i Slovačkom. Srbija je u prva dva kola ostvarila dve pobede, protiv Slovačke i Švajcarske.\nEHFrukometna reprezentacija Crne Gorerukometna reprezentacije Srbije


- Mislim da je ovoj Zvezdi bilo lakše da ostvari te pobede, jer im je konkurencija znatno slabija. Muslinova Zvezda je bila jača, ali su i ostale ekipe tada bile kvalitetnije. Tako da je odnos između crveno-belih i konkurencije tada i sada sličan, ali su konkurenti ovoj ekipi Zvezde neuporedivo slabiji – rekao je Marić na Gradskom stadionu.\nOn je siguran da će njegova ekipa namučiti lidera šampionata u odloženoj utakmici 26. kola Superlige, koja će se odigrati u utorak od 15 časova.\n- Ne pretimo Zvezdi, ali verujem u svoje igrače i želimo, nadamo se i imamo obavezu da prekinemo njihov niz pobeda. Iako se ne možemo pohvaliti zavidnim rezultatima i efikasnošću, nadam se dobroj partiji protiv Beograđana pred vrhunskim ambijentom – naglasio je iskusni strateg i dodao da bi u trenutnoj konstalaciji snaga bio zadovoljan i bodom.\nNovi Pazar je na 12. mestu na tabeli sa 27 osvojenih bodova, dok je Zvezda ubedljivo prva sa 74, odnosno 29 više od drugoplasiranog Partizana.\nVezni fudbaler Novopazaraca Amer Osmanagić kaže da njegov tim ima lepu mogućnost da četi Miodraga Božovića pokvari planove za obaranje rekorda u broju uzastopnih trijumfa.\n- Očekuje nas težak meč protiv, ove sezone, najboljeg tima u Srbiji. Imamo mogućnost da im ne dozvolimo da obore rekord i pokušaćemo da odigramo najbolje što možemo. U seniorskoj konkurenciji ih nisam nikada pobedio, ali sam na 14 mečeva u omladinskim kategorijama Partizana ostvario svih 14 trijumfa protiv Zvezde – istakao je Osmanagić.\nDELIJE STIŽU U NOVI PAZAR\nIako je ranije bilo oprečnih informacija o tome da li će Zvezda imati podršku navijača u Novom Pazaru, ipak je postignut dogovor dva kluba, pa će je sa tribina Gradskog stadiona bodriti oko 500 "delija".\n- Crvena zvezda stoji iza dolaska svojih navijača i garantuje za njihovo ponašanje. Oni će biti smešteni na istočnoj tribini i gostujućem klubu su prosleđene speijalno obeležene ulaznice kako ne bi bilo zloupotreba – kaže potpredsednik Novopazaraca Almir Brunčević.\nOn je dodao da je domaćin preduzeo sve neophodne mere kako bi duel sa crveno-belima protekla u najboljem redu.\n- Organizacija će biti na vrhunskom nivou. Očekujem veliku posetu i pravi spektakl na terenu i tribinama – dodao je Brunčević.\nZbog visokih mera bezbednosti i konsultacija organizatora sa policijom, kapacitet Gradskog stadiona smanjen je sa 8.000 na 6.000 mesta.


Jela - Zavoli gde živiš - Vesti i dešavanja - PRVI ONLINE SAJAM NAMEŠTAJA\nPRVI ONLINE SAJAM NAMEŠTAJA\nKao vodeći proizvođači nameštaja na Balkanu i kompanija sa internacionalnim iskustvom u distribuciji svojih proizvoda, godinama unazad organizovali smo svoj “Kućni sajam nameštaja” u našem izložbenom prostoru u Jagodini. Ovaj sajam posete naši poslovni partneri i saradnici kako iz Srbije, tako i iz zemalja iz regiona, ali i iz više od dvadeset zemalja iz čitavog sveta.\nS obzirom na celokupnu situaciju u svetu nastalu pod uticajem pandemije virusa Covid-19, naša kompanija u 2020.godini nije organizovala svoj “Kućni sajam”, ali kako je većina kompanija pribegla pronalaženju novih rešenja za svoje poslovanje, tako smo i mi rešenje pronašli u primeni digitalnih platformi za prezentaciju novih proizvoda.\nSvedoci smo da je godina iza nas nosila sa sobom velike izazove, ali i velika odricanja. Svesni činjenice da će čitava situacija proći kad – tad, odlučili smo da se posveteimo kreiranju novih kolekcija, kao i ulaganju u tehnologiju proizvodnje.\nU 2020.godini proizvodni kapacitet kompanije Jela je proširen za 25000m2, tako da danas svoje proizvode proizvodimo u proizvodnom pogonu od 45000m2. Instalirali smo i novi pogon lakiranja iz kojeg izlaze proizvodi sa visokim nivoom kvaliteta, ali i visokim sjajem od čak 99,7%. Otvorili smo i prostor visoko regalnog skladišta sa pametnim viljuškarima nemačkog proizvođača Jungheinrich.\nTokom protekle godine veliki broj naših novih kolekcija se našao na tržižtu odakle je stigao do domova u kojima se neguje moderan stil i gde se posebna pažnja obraća na kvalitet izrade nameštaja. Dizajneri i konstruktori su vredno radili i na pripremi novih kolekcija koje smo predstavili našim saradnicima putem virtuelne ture, ali i video zapisa, a više o tome pogledajte na videu ispod.\nJelin prvi online sajam nameštaja


Dan online - Svijet: Poboljšanje odnosa s EU - 2019-07-18\nSvijet PUTIN PREKO FON DER LEJEN\nRuski predsjednik Vladimir Putin čestitao je u srijedu novoizabranoj predsjednici Evropske komisije Ursuli fon der Lejen izražavajući nadu u bolje odnose.\nPutin je uvjeren da Fon der Lejen može pomoći „u obnovi ravnopravnog i međusobno korisnog partnerstva između Evropske unije i Rusije“, stoji u izjavi Kremlja.\nOdnosi između Rusije i Evropske unije postali su napeti poslije aneksiranja Krima prije pet godina, a do čega je došlo u znak odgovora na ukrajinsko svrgavanje proruskoga predsjednika.\nEvropska unija i Rusija međusobno su nametnule sankcije nakon svrgavanja proruskog predsjednika 2014, koje se dogodilo kada se Ukrajina, bivša sovjetska republika, odlučila za čvršće odnose sa blokom.\n– Putin je ponovio rusku spremnost za angažman u konstruktivnom dijalogu s Evropskom unijom u glavnim pitanjima na političkom, gospodarskom i humanitarnom planu – stoji u izjavi Kremlja.


Tramp pokušava da sudskim putem zaustavi objavljivanje OVE KNJIGE: Bratanica iznosi šokantne detalje o njemu, a njegov odnos sa ocem će vas ZAPREPASTITI - Zena.rs\nAmerički predsednik Donald Tramp i njegova porodica pokušali su sudskim putem da zaustave, objavljivanje knjige "Previše i nikad dovoljno", ali čini se da je taj trud bio uzalud. Knjiga će izaći čak i ranije od predviđenog datuma, 14. jula umesto dve nedelje kasnije, saopštila je izdavačka kuća Simon & Schuster. A razlog je veliko interesovanje javnosti,\nMeri u knjizi za strica kaže da je Tramp "toksičan", "uvrnut" i "varanje mu je način života", kao i da je vlastitog oca omalovažavao nakon što je oboleo od Alchajmerove bolesti, otkrili su kratki izvodi iz njenih memoara.\nOmot knjige Meri TrampFoto: Profimedia\nKnjiga je u skandal u najavi za Donalda Trampa koji i dalje pokušava da zaustavi njeno objavljivanje, a portarol Meri Tramp Kris Bastardi pitao se "čega se to Tramp toliko boji".\n"Pokušaj predsednika da zaustavi osobu koja nije javna ličnost tek je poslednji u nizu problematičnih poteza koji su već destabilizirali podeljenu naciju suočenu sa globalnom pandemijom", rekao je Bastardi.\nU Bulevaru slavnih u Holivudu na Dan zahvalnosti uprljana zvezda Donalda TrampaFoto: Profimedia\nPre knjige Meri Tramp veliku buru podigla je "Njena veština pregovaranja" biografija Melanije Tramp koju je napisala Meri Džordan, a u kojoj se, između ostalog, navodi da je prva dama Amerike daleko sličnija mužu nego što javnost pretpostavlja. Knjige prethode predsedničkim izborima u SAD zakazanim za novembar, na kojima će Trampu protivknadidat biti predstavnik Demokratske partije Džo Bajden.


Komandant OVK pokušao da se ubije u pritvoru - Sputnjik Srbija\n16:05 11 Maj 2021\nUživo: Đoković uz manje oscilacije do prvog seta protiv Frica! /uživo/\nKomandant OVK pokušao da se ubije u pritvoru\n18:05 10.08.2015 (osveženo 16:19 05.10.2015) Preuzmite kraći link\nJedan od lidera terorističke grupe koja je uhapšena početkom maja Muhamed Krasnići, poznatiji kao komandant Mališeva, pokušao je samoubistvo u pritvoru sonom kiselinom, javila je skopska „Alsat M TV“.\nKrasnići je bio zapovednik kosovske paravojne formacije OVK, koja je 2001. godine ratovala i u Makedoniji.\nPrema nezvaničnim saznanjima te televizije, Mališeva je pokušao da izvrši samoubistvo ispijanjem sone kiseline u pritvorskoj jedinici, ali je u tome sprečen u poslednjem trenutku. Navodno je ispio samo deo tečnosti pre nego što je spasen.\nNema informacija o tome kakvo je njegovo zdravstveno stanje, kao ni koji su motivi.\n„Alsat M TV“ je, tvrde, da pokušala da dobije zvaničnu potvrdu ovog slučaja, ali na postavljena pitanja nadležnima još nije stigao odgovor.\nOvaj pokušaj samoubistva se, kako navodi, događa u trenutku kada pripadnici „kumanovske grupe“ daju izjave pred nadležnim tužilaštvom. Pozivajući se na izvore bliske privedenima, televizija ističe da je od osumnjičenih zahtevano da njihova saslušanja budu snimana kamerom.\nAdvokati osumnjičenih su se ranije žalili kako oni pre davanja izjava nisu imali uvid u dokaze za dela za koja se njihovim klijentima stavljaju na teret, što je suprotno zakonu o krivičnom postupku.\nMakedonsko Osnovno javno tužilaštvo za organizovani kriminal i korupciju saopštilo je ranije da je saslušanje osumnjičenih za terorizam u Kumanovu u završnoj fazi, te da izjave treba da da još nekolicina osumnjičenih.\nKako je tada navedeno, kada saslušanja budu završena kompletna dokumentacija biće dostavljena odbrani osumnjičenih.\n„Alsat M TV“ navodi da Tužilaštvo nije saopštilo koliko osumnjičenih još treba da bude saslušano, te kada bi se mogle očekivati optužnice.\nInače, ukupno 33 osobe su osumnjičene za teroristički akt izveden 9. i 10. maja, kada je ubijeno osam policajaca i 10 pripadnika terorističke grupe.\nsamoubistvo, pritvor, OVK, Muhamed Krasnići, Kumanovo, Makedonija\n16:01 Đoković uz manje oscilacije do prvog seta protiv Frica! /uživo/


Vrtić „Zeka” Predškolske ustanove „Zvezdara” u Velikom Mokrom Lugu je zahvaljujući donaciji Roaming Netwroks Security kompanije dobio video nadzor kojim je obezbeđena veća sigurnost malih korisnika i samog objekta.\n5 April 2021 Opštine, Zvezdara 58 pregleda 0 komentara Izvor: Opštine Zvezdara\nOvim povodom Vrtić su obišli zamenik predsednika Gradske opštine Zvezdara Dragana Đurić i član opštinskog Veća Aleksandar Đuričić.\nAleksandar Đuričić je zahvalio kompaniji Roaming Netwroks Security na donaciji koja je obuhvatila opremu i radove na postavljanju video nadzora i istakao da je pre nekoliko meseci, zahvaljujući Gradu Beogradu, izvršena kompletna rekonstrukcija ovog objekta i njegovog dvorišta, a da je sa ovom donacijom bezbednost dece njegovih korisnika podignuta na još viši nivo.\nOn je rekao i da se nada da će dobra saradnja kompaniji Roaming Netwroks Security i Gradske opštine Zvezdara biti nastavljena i pozvao je i druge društveno odgovorne kompanije da, u saradnji sa Opštinom, omoguće realizaciju važnih projekata, posebno onih koji su vezani za potrebe najmlađih stanovnika Zvezdare.\nDirektor Roaming Netwroks Security kompanije Davor Rajčić je istakao da je ovim projektom jedan objekat Predšolske ustanove „Zvezdara”, posredstvom Opštine, dobio kompletan video nadzor i da je to posebno važno jer je u pitanju bezbednost dece. Time je Roaming Netwroks Security kompanija, kao društveno odgovorna kompanija, pokazala spremnost da pomogne kada je u pitanju veća sigurnost najmlađih i njihovo odrastanje.\nvrtić zeka predškolska ustanova video nadzor\nZvezdara, 29 Decembar 2020, 58, 0\nZvezdara, 16 Oktobar 2020, 58, 0\nZvezdara, 31 Decembar 2020, 58, 0\nZvezdara, 30 April 2021, 58, 0\nZvezdara, 4 Decembar 2020, 58, 0\nZvezdara, 13 Decembar 2020, 58, 0\nZvezdara, 24 Oktobar 2020, 58, 0\nZvezdara, 31 Maj 2021, 58, 0\nZvezdara, 30 Maj 2021, 58, 0\nZvezdara, 10 Jun 2021, 58, 0\nZvezdara, 12 Mart 2021, 58, 0


„Nasledivši maminu strast prema cveću, uvek sam se najbolje osećao u društvu biljaka i baštovana“, priznao je u svojim memoarima veliki modni dizajner Kristijan Dior. Ova ljubav ga je stalno pratila na svim njegovim putevima dizajna, ostavljajući za sobom čitavu priču koja nastavlja da se nalazi u svakoj Dior kolekciji.\nNova Home kolekcija dolazi da dokaže Diorov sopstveni kult cveća i prirode uopšte!\nBašta preuzeta iz bajke!\nUmetnička direktorka brenda Dior, Kordelija de Kastelan, bila je inspirisana čarolijom prirode prilikom kreiranja nove kolekcije. Oslanjala se na prirodne građevinske materijale kako bi napravila objekte nove kolekcije i po prvi put predstavila seriju baštovanskih predmeta, što otvara novo poglavlje u istoriji Dior kuće. Ova linija se sastoji od kecelje u kombinaciji sa baštenskim rukavicama u odgovarajućem cvetnom uzorku. U kolekciji pod nazivom "Lucky Milly" nalaze se saksije, koje se sjajno kombinuju sa ostalim komadima iz nove linije namenjene ljubiteljima baštovanstva.\nDizajnirana od strane Kordelije de Kastelan, serija ekskluzivnih kreacija crpi inspiraciju iz prirode kao počast ljubavi Monsieur Diora prema cveću, strasti koju je razvio od detinjstva, evocirajući nežne trenutke sa svojom majkom u bašti sa ružama u Granvilu u Normandiji.\nPored ove serije koja je već uspela da postane najtraženija za svakog ljubitelja baštovanstva, francuska modna kuća lansirala je i kolekciju „Miss Dior Cannage“, koju je ponovo dizajnirala Kordelija de Kastelan. Ovo je serija porcelanskog posuđa za jelo, koja savršeno predstavlja živahnu atmosferu kuće. Osim belog, minimalističkog i vanvremenskog posuđa, impresionirani smo jedinstvenim kristalnim čašama za vodu, koje se izdvajaju iz kolekcije zahvaljujući fanki nijansama. Sama Kordelija, uostalom, u svakom pokušaju dizajna uspeva da kreira vanvremenske predmete, koji se odlikuju neuporedivom elegancijom i postaju sastavni deo kolekcije svakog doma. Ukrašeni rukom pisanim potpisom "Christian Dior", ovi dodaci su dostupni u bogatim, živim nijansama zelene, bele i oker - elegantan znak botaničkim referencama.\nUkrašena dezenima đurđevaka i deteline - čarima čuvenog dizajnera - linija posuđa je nastavak kolekcije New Lily of the Valley i obogaćena je pletenim predmetima kao što su podmetači, korpe, ramovi i kutije, kao i porcelansko posuđe i ukrasno stakleno posuđe.\nPogledajte u galeriji još fotografija iz kolekcije "Lucky Milly"!


Poslednji ustupak – 18. decembar – Nadlanu.com\nPoslednji ustupak - 18. decembar\nObjavljeno 10. apr 2011. / 00:00:00\nBEOGRAD, 10. aprila 2011. (Beta) - Predsednik Srpske napredne stranke Tomislav Nikolić izjavio je da je raspisivanje izbora za 18. decembar poslednji ustupak naprednjaka vlastima, jer će početkom oktobra Evropska komisija dati preporuku da Srbija dobije status kandidata za Evropsku uniju.\n"Zato je 18. decembar 2011. godine naš poslednji ustupak i ukoliko nema pozitivnog odgovora ili razumevanja šta je Srbiji potrebno, više ne treba uopšte da razgovaramo – onda ćemo pokušati to da rešimo na drugačiji način", rekao je Nikolić u intervjuu agenciji Beta i poručio da taj stav nije ultimatum naprednjaka.\n"Ultimatum bi bio da smo 5. februara rekli evo, sastali smo se i zakažite izbore za april, maj, ili da smo rekli - ako do 16. aprila ne donesete nikakvu odluku mi ćemo zauzeti sve institucije, zato što narod više niko ne sme da bije i jer je to volja gradjana, a u celom svetu svi se stavljaju na volju gradjana, a ne na stranu rezima. Mi ništa od toga ne želimo, samo tražimo razgovore", kazao je on.\nNikolić je pitao predsednika Srbije Borisa Tadića kako može da ga ubedi da iskreno razgovara sa EU, Albancima na Kosovu i Bošnjacima u Sandžaku, a neće da razgovara sa opozicijom za čiji miting održan 5. februara svi kažu da je "veličanstven".\nPrema oceni Nikolića, vlast je u poslednjih 10 godina iskoristila sve šanse, a nije postigla nijedan dobar pogodak za Srbiju.\nMOJA PORODICA, MOJ STUB I OSLONAC: Ana Nikolić proslavila…\nSARMA SPECIAL EDITION: Neda Ukraden sprema slavsku trpezu,…\nDOMAĆINI SUTRA SLAVE ARANĐELOVDAN: Viktor i Stefan…


Osorio: "Meksiko ima svetlu budućnost" - Sportske.net\nOsorio: "Meksiko ima svetlu budućnost"\nSelektor fudbalske reprezentacije Meksika Huan Karlos Osorio rekao je posle današnje pobede nad aktuelnim svetskim prvakom Nemačkom, da je njegova ekipa pokazala da ima svetlu budućnost.\nMeksiko je pobedio branioca titule Nemačku sa 1:0 golom Irvinga Lozana u 35. minutu, prvom kolu Grupe F na Svetskom prvenstvu u Rusiji.\n"Želeli smo da imamo dvojicu brzih igrača na krilu. Izabrali smo Irvinga (Lozana), koji je naš najbrži igrač. U prvom poluvremenu smo uspeli da igramo defanzivno i pametno i da ih kažnjavamo kontranapadima. Bilo smo superiorniji u prvom delu, a u drugom smo znali i videli da Nemačka ima izvanredan tim", rekao je Osorio posle utakmice.\n"Pripremali smo se za igru Nemačke sa Mariom Gomesom u napadu. Juče smo trenirali sa četvoricom veznih igrača i trojicom napadača, a tako smo danas zamalo postigli drugi gol. Meksiko je pokazao da ima svetlu budućnost", ocenio je selektor.\nOn je posvetio pobedu svim meksičkim navijačima koji su doputovali u Rusiju, kao i svima ostalima koji su pomogli i podržavaju državni tim.\n"Moramo da pripišemo sve zasluge onima kojima treba, a to su igrači", rekao je Osorio.


Srbi zarobljeni u Uzbekistanu očajni: Sutra nam je poslednji let za Evropu, samo želimo kući - Telegraf.rs\nMilorad Aleksić se testirao na korona virus i bio je negativan, Foto: Privatna arhiva\nOčajni i u jedinoj želji da se vrate u Srbiju, redakciji Telegrafa obratila su se dvojica Srba, Milorad Aleksić iz Kikinde i Željko Raković iz Sremske Mitrovice koji se trenutno nalaze u Uzbekistanu.\n- Pošto više nemam nijedan način, niti bih znao kome da se obratim, jer obraćanje ambasadorima, ministarstvima, avio kompanijama do sada je potpuno bezuspešno, javljam se medijima jer to je jedini način da nas neko čuje. U Uzbekistanu se nalazimo samo ja i jedan dečko iz Sremske Mitrovice koji je zbog poslovnih obaveza ostao ovde i nije mogao više da se vrati. Išao sam i na testiranje na korona virusi i negativan sam - priča nam Milorad Aleksić, iz Kikinde koji je pre 11 meseci otišao iz Srbije na poziv kluba u Uzbekistanu gde radi kao selektor ženske vaterpolo reprezentacije u toj zemlji.\nŽeljko Raković je takođe ovde, u jednom gradu pored Taškenta, kao radnik firme iz Srbije i nije ovde zbog provoda, vec ga je firma poslala - objašnjava nam Aleksić.\nOni su rekli za portal "Telegraf.rs" da im je vreme dragoceno, jer je sutra poslednji let za Evropu (Nemačka), a njima kao državljanima Srbije, taj let je zabranjen jer naša zemlja nije članica Evropske unije.\n- Ja sam u konstantnom karantinu, promenio sam toliko soba i hostela da više ne znam ni gde sam, jer je sve zatvoreno. Ne mogu da budem ni u jednom hotelu jer ne mogu da drže samo jednog gosta. Trenutno se nalazim u plivačkoj federaciji, spavam pored bazena na ležaljci, uzalud pokušavam da pronađem neki smeštaj. Rečeno nam je da samo dođemo do nekog evropskog grada gde bi nas pokupili sa ostalim Srbima, ali kako da dođemo kad nas niko ne prima?! Naši ambasadori kažu da će nas deportovati nazad za Uzbekistan ako i dođemo do Nemačke, zaista ne znamo više šta da radimo - kaže nam Aleksić.\nŽeljko Raković, Foto: Privatna arhiva\n- Postoji i druga varijanta, s vremena na vreme avion leti za Moskvu, ali problem je ko da nas pokupi iz Moskve jer je potrebno da dostavimo garanciju da će nas isti dan pokupiti naš avion iz Srbije. Iz ambasade nam poručuju da se obratimo kriznom štabu Uzbekistana, ali mi smo državljani Srbije, a ne državljani Uzbekistana - nastavlja Aleksić.\n- Zahvalio bih se Vaterpolo Savezu Srbije koji su u kontaktu sa mnom, pokušavaju da pronađu rešenje, ali vremena je još malo. Voleo bih da samo stignemo kući, da vidimo naše porodice. Ako možete pomozite nam - dodao je on.\n(Dragana Starčević Ivanić)\n(UŽIVO) Korona virus ubio 37 doktora u Italiji, raste broj zaraženih u Hrvatskoj


pink.rs | Prihodi Huaveja uzleteli 39 procenata\nPrihodi kineske telekomunikacione kompanije Huavej skočili su za 39 posto u prvom kvartalu, na 179,7 milijardi juana (26,81 milijardi dolara).\nProfitna marža kompanije sa sedištem u Šenženu, najvećeg svetskog proizvođača telekomunikacione opreme, iznosila je oko osam procenata u tom kvartalu, što je nešto više u odnosu na isti period prošle godine, saopštili su iz Huaveja, ali nisu objavili podatke o neto profitu, prenosi Rojters.\nHuavej, koji je takođe treći najveći svetski proizvođač smartfona, saopštio je prošle nedelje da je dodatno povećao broj ugovora za isporuku 5G mreža uprkos kampanji koju SAD vode protiv te kompanije.\nNaime, zvanični Vašingon tvrdi da oprema Huveja može biti korišćena za špijunažu, zbog čega je pozvao saveznike da toj kompaniji zabrane učešće u razvoju 5G mreža.\nIz Huaveja navode da su do kraja marta potpisali 40 komercijalnih ugovora sa telekomunikacionim operaterima o instaliranju 5G mreža, da su na tržišta širom sveta isporučili više od 70.000 baznih 5G stanica i da očekuju da će do maja isporučiti 100.000.


Angela Merkel kaže da je iz medija saznala za VW-ovu aferu dizel- croenergo.eu\nBerlin, 10. o\_ujka 2017. - Njemačka kancelarka Angela Merkel kazala je da je za Volkswagenovu aferu "dizel" čula nakon što je to obznanila vlada Sjedinjenih Američkih Država.\nPotom je tadašnji direktor kompanije Martin Winterkorn istaknuo da je VW stavio ugled njemačke automobilske industrije u opasnost.\n"Saznala sam za optužbe protiv VW-a iz medija", kazala je njemačka kancelarka Angela Merkel. Proizvođač automobila VW prouzrokovao je štetu zbog skandala dizelgate koja je, prema procjenama od prošlog mjeseca, iznosila ukupno 22,6 milijardi eura.\nDan nakon što je Agencija za zaštitu okoliša SAD-a izašla u javnost s tim informacijama, točnije 19. rujna 2015. godine, Merkel je izjavila istražnim organima u Berlinu da odbija potvrditi kako je ovaj incident ogromni skandal.\nKancelarka Merkel kazala je da je sa Winterkornom razgovarala telefonski 22. rujna te mu je rekla da je to skandal za cijelu njemačku automobilsku industriju. No, u isto vrijeme istražiteljima je rekla da je pogrešno osuđivati tu kompaniju, jer oni pružaju mnogo poslova.\nMerkel je dva sata svjedočila o toj aferi pred njemačkim zakonodavstvom, prije nego što se službeno očituju glede krize oko najvećeg skandala u povijesti kompanije Volkswagen.\nAutor: © Portal croenergo.eu (T.M.) / FOSCROT / Klix.ba\nCROENERGO.EU - ENERGIJA I OKOLIŠ NA JEDNOM MJESTU (ČLANCI 10.03.2017.)\nErste Plavi prodao 4.000 dionica Dalekovoda\nHERA o smanjenju varijabilnog dijela opskrbne marže plinom za 31.7 posto\nKina planira gradnju podmorske stanice koja će moći primiti na desetke osoba\nNovi investitori za proizvođača električnih automobila NextEV\nKina i Rusija će surađivati u izgradnji visoke pomorske tehnologije


Organizacije za zaštitu ljudskih prava ističu da Peking žestoko progoni pre svega Ujgure (Fotografija: protest u Istanbulu zbog represije nad Ujgurima, 1. oktobar 2019.)\nSjedinjene Države stavile su na crnu listu 28 kineskih vladinih bezbednosnih agencija i tehnoloških kompanija, specijalizovanih za opremu za nadzor, saopštilo je američko Ministarstvo trgovine. Oni se terete za učešće u kampanji represije i kršenju ljudskih prava pre svega muslimanske manjine Ujguri.\nKina je nezadovoljna potezom Vašingtona, nazivajući "neosnovanim" tvrdnje o kršenju ljudskih prava.\nMinistarstvo trgovine dodaje da su pomenute organizacije involvirane u kampanju "masovnog proizvoljnog pritvaranja i visokotehnološkog nadzora protiv Ujgura, Kazaka i pripadnika drugih muslimanskih manjinskih grupa".\n"Američka vlada i Ministarstvo trgovine ne mogu i neće tolerisati brutalno gušenje (sloboda) etničkih manjina u Kini", navodi se u saopštenju američkog ministra trgovine Vilbura Rosa.\nOrganizacije za zaštitu ljudskih prava ističu da Peking žestoko progoni pre svega Ujgure, zatvarajući ih u logore. Kina to naziva "centrima za reedukaciju" u cilju borbe protiv ekstremizma.\nKina: SAD se mešaju u naše unutrašnje poslove\nKina je izrazila "snažno nezadovoljstvo i odlučno protivljenje" potezu američkih vlasti, nazivajući "neosnovanim" tvrdnje o kršenju ljudskih prava u Singđangu.\n"Ovim potezom se ozbiljno narušavaju osnovne norme međunarodnih odnosa, meša u unutrašnje poslove Kine i nanosi šteta njenim interesima," navodi portparol kineskog Ministarstva spoljnih poslova Geng Šuang.\nMinistarstvo spoljnih poslova u Pekingu je saopštilo da će Kina i dalje preduzimati čvrste i odlučne mere za zaštitu suvereniteta nad svojom bezbednosti.\nU međuvremenu, iz Bele kuće je potvrđeno da će se američki zvaničnici sastati sa visokorangiranim predstavnicima Kine u četvrtak, 10. oktobra, kako bi započeli novu rundu pregovora o trgovini u cilju smirivanja tenzija između dve najveće svetske ekonomije.\nNa udaru kompanije za nadzor\nNa crnoj listi su, između ostalog, Biro za javnu bezbednost u Sinđangu, provinciji u kojoj živi znatan deo Ujgura, zatim "Hikvižn" (Hikvision), jedna od najvećih firmi na svetu za proizvodnju opreme za videonadzor, te lideri u tehnologiji prepoznavanja lica "SensTajm" (SenseTime), "Daua tehnolodži" (Dahua Tehnology) i "Megvil" (Megvii).\nKineskim firmama zabranjeno je da kupuju komponente od SAD bez odobrenja administracije u Vašingtonu, koja je na isti način pokušala da ograniči uticaj "Huaveja" zbog, kako se navodi, nacionalne bezbednosti.\nKineske firme traže alternativu\nKako prenosi "Bi-Bi-Si" (BBC), ovaj potez Vašingtona će svakako naneti štetu kineskim ambicijama u tehnologiji, u najmanju ruku kratkoročno.\nKompanije sa crne liste su najnaprednije u Kini u razvoju veštačke inteligencije, na koju Peking dosta polaže.\nMeđutim, komponente koje se koriste za algoritme u veštačkoj inteligenciji trenutno jedino proizvode američke kompanije kao što su "Intel", "Movidius" i "Envidia" (Nvidia).\nUkoliko SAD nastave da ograničavaju dostupnost svoje tehnologije Kini, to će ubrzati nastojanja Pekinga za razvojem sopstvenih resursa u toj oblasti, ističe "Bi-Bi-Si". Tako, na primer, kada je "Huavej" stavljen na američku crnu listu – što je značilo da su kompanije poput "Gugla" (Google) morale da dobiju dozvolu vlasti u Vašingtonu za izvoz – ovaj kineski gigant je saopštio da je počeo da razvija sopstveni operativni sistem za svoje telefone.\nKina razvija alternative i za druge tehnologije.\nStoga, kako trgovinski rat SAD i Kine sve više poprima i sukob oko tehnologija, potrošači će na kraju morati da biraju između proizvoda koji su potpunosti kineski ili američki po ugrađenim komponentama.\nAmerički zvaničnici ističu da njihov poslednji potez nije povezan sa nastavkom trgovinskih pregovora sa Kinom, ali ukazuje da predsednik Donald Tramp zauzima oštar stav u vreme kada dve najveće svetske ekonomije pokušavaju okončati trgovinski spor.\nMilion Ujgura u kampovima\nKina je poslednjih godina pokrenula masovnu bezbednosnu operaciju u Singđangu, provinciji na samom zapadu zemlje, u kojoj Ujguri čine 45 odsto a Han Kinezi 40 procenata stanovništva.\nOrganizacije za ljudska prava i Ujedinjene nacije navode da su kineske vlasti pritvorile više od milion Ujgura i pripadnike drugih etničkih manjina u kampove, gde su primorani da se odreknu islama, govore jedino kineski jezik i uče pokornosti komunističkoj vladi.\nVlasti u Pekingu, pak, tvrde da pripadnici ovih manjina pohađaju "centre za edukaciju", što im omogućava zapošljavanje i pomaže reintegraciju u kinesko društvo, u cilju sprečavanja ekstremizma i terorizma.\nMeđutim, američki državni sekretar Majk (Mike) Pompeo izjavio prošle sedmice u Vatikanu da Kina "zahteva od svojih građana da bogosluže vlade, a ne da se mole Bogu".\nTakođe, da "represivna kampanje Kine u Singđangu nije uperena protiv terorizma nego na uklanjanje sopstvenih građana," rekao je Pompeo tokom sastanka sa šefovima diplomatija pet zemalja Centralne Azije – Kazahstan, Kirgistan, Tadžikistan, Turkemistan i Uzbekistan – na marginama godišnjeg zasedanja Generalne skupštine UN u Njujorku.\nU julu je više od 20 zemalja u Savetu UN za ljudska prava kritikovala način na koji Kina tretira Ujgure i druge muslimane.\nKina je ponovo uspostavila kontrolu nad Singđangom 1949. nakon vojne intervencije srušivši državu Istočni Turkestan, koja je bila kratkog veka.\nOd tada, Han Kinezi se masovno doseljavaju u ovu oblast, uglavnom u urbane centre, pa se Ujguri, mahom nastanjeni u ruralnim područjima, pribojavaju od podrivanja njihove kulture.\nSingđang ima status autonomnog regiona u okviru Kine, kao i Tibet na jugu zemlje.


Aplauzi za potresni „Severoistok“\nSavremena drama „Severoistok“, za koju se na Zimskoj sceni „Barskog ljetopisa“ tražila karta više, odigrana je u četvrtak, 7. marta u dupke punoj sali Dvorca kralja Nikole. Tom prilikom, publika je 60 minuta svjedočila maestralnim glumačkim bravurama Katarine Žutić, Jovane Gavrilović i Milice Janevski, koje su vjerodostojno na scenu donijele …\nMart mjesec na Zimskoj sceni „Barskog ljetopisa“ obilježiće dame umjetnice i jedan džentlmen koji će publici predstaviti svoje stvaralaštvo iz domena pozorišne, muzičke, likovne i književne umjetnosti. Ovomjesečni program, 7. marta u Dvorcu kralja Nikole, otvoriće predstava „Severoistok“, „Bitef“ teatra i „Beoart“-a, koju je, po istoimenom djelu njemačkog pisca Torstena …\nFebruarski program Zimske scene „Barskog ljetopisa” završen je u četvrtak , 28. februara promocijom knjige „Čuvarkuće – Udovice pisaca” , novinara i publiciste Aleksandra Đuričića. U Dvorcu kralja Nikole, pred barskim ljubiteljima pisane riječi, moderatorka Vesna Čađenović strpljivo je otvarala stranice Đuričićevih motiva, želja i namjera u stvaranje ovog posve drugačijeg djela. …\nOvomjesečna repertoarska priča na Zimskoj sceni „Ljetopisa” završava se u četvrtak, 28. februara kada će biti održana promocija knjige Aleksandra Đuričića “Čuvarkuće- Udovice pisaca”. O djelu i njegovom stvaralaštvu autor će, u Dvorcu kralja Nikole, sa početkom u 20h, razgovarati sa novinarkom Vesnom Čađenović. Aleksandar Đuričić rođen 18. novembra 1972. …\n„Alex&theFesrgusons“orkestar nastupio na Zimskoj sceni „Ljetopisa“\nČetvrtak, 21. februar na Zimskoj sceni „Barskog ljetopisa“ bio je prava poslastica za sve ljubitelje džeza. Na sceni barskog Doma kulture nastupio je poznati beogradski džez sastav „Alex and the Fergusons“, koji već nekoliko godina nastupa u koncertnim dvoranama širom regiona, ali i Evrope. Ovaj, u osnovi kvintet, koji predvodi …\nBarski hor priredio veče iznenađenja i raspjevao prepunu salu Doma kulture\nVokalno-instrumentalni sastav„Antivari“ nastupio je u četvrtak, 14. februara u sali Doma kulture, koja je tom prilikom bila ispunjena do posljednjeg mjesta. Pod sloganom „Četvrtkom u Baru“, Zimska scena„Barskog ljetopisa“ ugostila je već dobro poznati barski hor„Antivari musica“ i rock bend uz pratnju istaknutih solista. Hor „Antivari musica“,od svog osnivanja 2006. …\nVeče pop i rock muzike na Zimskoj sceni “Ljetopisa”\nOvomjesečna repertoarska priča na Zimskoj sceni „Barskog ljetopisa“ nastavlja se u četvrtak, 14. februara kada će u sali Doma kulture biti održan koncert „Antivari Pop-Rock night“. Tom prilikom, vokalno- instrumentalni sastav „Antivari“ predstaviće repertoar evergreen pjesmama domaće i strane pop i rock muzike i prirediti pravi muzički užitak za sve …\nDuodrama „Crvena“, u produkciji festivala „Grad tetatar“ Budva, a u režiji mladog crnogorskog reditelja Danila Marunovića odigrana je u četvrtak, 7. februara u punoj sali barskog Doma kulture čime je ujedno započet februarski program Zimske scene„Barskog ljetopisa“. Gotovo punih 90 minuta publika je uživala u glumačkim bravurama Branislava Lečića koji je na …\nDuodrama „Crvena“, u režiji mladog crnogorskog reditelja Danila Marunovića, kojom će započeti februarski repertoar Zimske scene „Barskog ljetopisa“ biće odigrana u četvrtak, 7. februara na sceni Doma kulture, sa početkom u 20h. Ovaj komad, nastao po tekstu američkog pisca i scenariste Džona Logana, produkcijsko je ostvarenje 30. izdanja festivala „Grad …\n„Četvrtkom u Baru“ je već dobro poznat slogan među ljubiteljima kulture u ovom gradu, a svojim repertoarom Zimska scena „Barskog ljetopisa“ već četvrti mjesec u kontinuitetu čini da se svaki sljedeći četvrtak sa nestrpljenjem iščekuje. I tokom februara, Zimska scena odisaće raznolikošću, a svojoj publici predstaviće po jedan pozorišni i …\nDžez obradom crnogorske kompozicije „Još ne sviće rujna zora“ spuštena zavjesa na januarski program Zimske scene „Barskog ljetopisa“ Bar, 1. februar 2019.godine- U sali Dvorca kralja Nikole je u četvrtak. 31. januara nastupio beogradski „Trio Flamenko“ i svojim izuzetnim muziciranjem stavio tačku na raznovrsni januarski program Zimske scene „Barskog ljetopisa“. …\n„Trio flamenko“ u završnici januarskog repertoara Zimske scene „Barskog ljetopisa“\nPosljednji januarski četvrtak na Zimskoj sceni „Barskog ljetopisa“ obilježiće zvuci flamenka i džez obrade poznatih kompozicija. Naime, u Dvorcu kralja Nikole će, u četvrtak 31. januara, nastupiti mladi beogradski sastav „Trio flamenko“ koji čine Branko Kljajić – gitara i bazuki, Uroš Ranković – klavir i Željko Stepanović – harmonika. Riječ …\nPredstava „Mrzim istinu!“ odigrana na Zimskoj sceni „Ljetopisa“\nU prepunoj sali hotela „Korali“ je, u četvrtak 17. januara, kao dio pozorišnog programa Zimske scene „Barskog ljetopisa“, izvedena predstava „Mrzim istinu!“ zagrebačkog Teatra & TD, u režiji čuvenog Olivera Frljića. Riječ je o jednoj od najnagrađivanijih predstava u istoriji hrvatskog pozorišta, koja je od svoje premijere 2011.godine pa do danas …\nPredstava „Mrzim istinu!“ u hotelu „Korali“ u Sutomoru\nKultna predstava zagrebačkog Teatra & TD i jedna od najnagrađivanijih u istoriji hrvatskog pozorišta „Mrzim istinu!“ biće odigrana u četvrtak, 17. januara u sali hotela „Korali“ u Sutomoru sa početkom u 20h. Komad iz rediteljske radionice čuvenog Olivera Frljića donosi njegovo najintimnije predstavljanje do sada, s obzirom na činjenicu da …\nJoš 484 slučaja koronavirusa u CG, 21 u Baru\nPrivremeno odgođena isplata Eksim banci za kredite Barske i Crnogorske plovidbe\nDanas 419 slučajeva koronavirusa u CG, 9 u Baru\nDirektorat za vanredne situacije MUP-a: Očekuje se obilna kiša i jak vjetar\n56 novih milijardera: Ko su najveći dobitnici u periodu pandemije


Energyobserver - BUGARSKA / KOMESAR KRITIKOVAO BUGARSKU ZBOG SVINJSKE KUGE\nAndriukaitis je razgovarao sa dopisnikom Bugarskog nacionalnog radija u Briselu 24. jula, dan nakon što je smrtonosni virus otkriven na drugoj industrijskoj farmi u selu Brašlen, u blizini grada Ruse na severu zemlje. Na toj farmi ima više od 40.000 svinja.\nBugarska je 20. jula izvestila o pojavi svinjske kuge u selu Nikolovo, takođe u blizini grada Ruse. Svih 14.000 svinja sa te farme je uništeno.\nStručnjaci kažu da bi u Bugarskoj moglo da bude uništeno čak pola miliona svinja kako bi se zaustavilo širenje te veoma zarazne bolesti koja međutim nije opasna po ljude.\nAndriukaitis je rekao da je Evropska komisija poslala evropski tim veterinara u Bugarsku 22. jula i da čekaju na njihove zaključke.\nKomesar "nije štedeo reči kritike" na račun bugarskih vlasti.\n"Veoma sam razočaran što čujem da se svinjska kuga pojavila na jednoj od najvećih komercijalnih farmi u Bugarskoj - 40.000 svinja, to je zaista izazovna situacija", rekao je evropski komesar.\nOn je podsetio da je pojava svinjske kuge u Bugarskoj već izazvala ozbiljnu zabrinutost na sastanku Saveta EU za poljoprivredu 15. jula.\n"Tražio sam od svih ministara, uključujući bugarskog, da pojačaju napore i strogo sprovode sve mere. Ponovo sam upozorio sve članice da budu izuzetno oprezne tokom leta jer u letnjim mesecima bolest dostiže vrhunac. Pojava bolesti u Bugarskoj pokazuje da ta zemlja nije uradila mnogo da izbegne probleme", istakao je Andriukaitis.\n"Ukazao sam na budnost, na mogućnost uvođenja strogih mera biobezbednosti, na moguću potrebu za kampanjama upozorenja i, naravno, na mogućnost širenja na pogođenoj teritoriji u regionu na granici sa Rumunijom, kao i na potrebu podučavanja ljudi kako bi striktno poštovali higijenska pravila", rekao je komesar.\n"Biobezbednost se ne odnosi samo na farme, ona mora da se sprovodi na celoj teritoriji. Žao mi je što sam čuo ovakve vesti i čekam rezultate zvanične istrage. To se desilo zato što je neko bio nemaran, neko nije radio svoj posao kako treba, neko nije obratio pažnju", dodao je evropski komesar za bezbednost hrane.\nNa pitanje da li su njegove kritike usmerene na bugarskog ministra poljoprivrede, odgovorio je: "Nije stvar u ministru, stvar je u ljudima na terenu. Stvar je u poljoprivrednicima, lokalnim zajednicama, ljudima koji imaju svinje na svojim malim imanjima, u velikim, komercijalnim farmama, u svima u toj delatnosti. Naravno, jasna je odgovornost vlade - vlada treba veoma aktivno da radi svoj posao i kontroliše situaciju na terenu".\nBugarska od sredine maja ima novog ministra poljoprivrede, Desislavu Tanevu, nakon što je Rumen Porozanov smenjen posle niza afera zbog zloupotrebe EU fondova.\nAndriukaitis naglašava da je bugarska vlada trebalo da obavesti ljude o virusu i uveri se da oni poštuju pravila.\nSve to i na bugarskom\n"Vlada. Lokalne vlasti moraju da posete svaku kuću", istakao je Andriukaitis i ponovio na bugarskom - svaka kuća (Всяка къща).\n"To je veoma važno - Всяка къща. I da objasne mere koje treba da se sprovode. I da objasne posledice. Ostalo je malo vremena i ako se to ne uradi, Bugarska je u velikoj opasnosti da ostane bez cele industrije svinja. Ovo je veoma opasna situacija", rekao je evropski komesar.\nPrema njegovim rečima, nakon što Komisijin tim sačini izveštaj o stanju sa afričkom kugom (groznicom) svinja, tražiće od bugarske vlade da preduzme mere poput kontrole kretanja, informativnih kampanja, strategije biobezbednosti, osiguranja da lokalne zajednice urade svoj deo posla. "U suprotnom će posledice biti veoma teške", istakao je komesar.\n"Sankcije nisu moja odgovornost. Pre svega je na bugarskoj vladi da razume. Reč je o implementaciji, sprovođenju, budnosti i organizovanju multisektorskih timova sposobnih da upravljaju situacijom na terenu", ogovorio je na pitanje o mogućnosti sankcija prema bugarskim vlastima zbog nebrige.\nKomesara su pitali i kako druge članice treba da se nose sa sličnim situacijama a on je istakao primer Češke. U toj zemlji, posle dve godine tokom kojih su ulagani ozbiljni napori, više nema kuge svinja.\nOn je ukazao i na činjenicu da u Bugarskoj mnogo ljudi ima svinje u svojim dvorištima i da ih prodaje a da se njihovo meso ne kontroliše.\n"Moramo da razumemo kulturne razlike. Ljudi trguju prasićima - ponovo tražim da se ide u svaku kuću", ponovio je Andriukaitis i dodao da na drugi način bolest ne može da se iskoreni za dve godine.\n"Treba da razumete da će 2-3 godine situacija biti izazovna. Sada je glavni cilj da zadržimo bolest u toj oblasti", istakao je on.\nEvropski komesar je rekao da će EU nadoknaditi 75% troškova dezinfekcije, spaljivanja životinja i čišćenja.\nKada je reč o ekonomskim gubicima, to je, prema Andriukaitisovim rečima, pitanje za komesara za poljoprivredu Fila Hogana.


Reakcija Prištine na odluku Madagaskara: Lažne vesti\nA. J. 7. decembra 2018. 16:27\nKosovsko Ministarstvo spoljnih poslova reagovalo je danas na vest o tome da je Madagaskar povukao priznanje Kosova, nazvavši to „lažnim vestima“.\n„Lažne vesti i propaganda Srbije protiv Kosova neće uspeti. Tražimo od Evropske službe za spoljne poslove i NATO da odgovore na te hibridne prtnje koje dolaze iz Beograda. To je pretnja po regionalnu bezbednost“, navodi se u poruci na Tviter nalogu kosovskog Ministarstva.\nRepublika Madagaskar obavestila je Ministarstvo spoljnih poslova Srbije da je povukla odluku o priznanju Kosova, a takođe je uputila i notu Prištini u kojoj se precizira da se priznanje povlači do postizanja pravednog, pravičnog i trajnog političkog rešenja za pitanje statusa Kosova, u okviru pregovora koji su u toku.\nMadagaskar je 12 zemlja koja je do sada povukla jednostrano proglašenu nezavisnost Kosova.


OPASNOST: Oralni seks izaziva rak češće od cigareta? | MediaPress\nInfekcija koja se prenosi oralnim seksom mogla bi uskoro da pretekne cigarete kao glavnog uzročnika raka usne duplje, upozoravaju stručnjaci.\nIako su godinama pušenje, preterano konzumiranje alkohola i žvakanje duvana bili glavni uzročnici karcinoma, stručnjaci sa klinike “Euroclinix” kažu da bi u budućnosti oralni seks mogao da bude glavni krivac za to. Tačnije, HPV virus koji se tim putem prenosi.\nHPV, ili humani papiloma virus, najčešći je uzrok raka grlića materice, ali se takođe krivi za 25 odsto raka usne duplje i 35 odsto raka grla. Poznato je da je Majkl Daglas jednom prilikom izjavio da je rak grla dobio upravo od oralnog seksa. Međutim, naučnici kažu da je jako teško tačno odrediti koji efekat ovaj virus ima na organizam, jer postoje i drugi faktori rizika u igri.\nNaime, čak i ako pacijent koji ima rak grla ima HPV, to ne znači da je taj virus i uzročnik za rak. Međutim, ono što je poznato jeste da ovaj virus postaje deo genetskog materijala kancerogenih ćelija i podstiče njihov rast.\nNe slažu se svi stručnjaci sa trvdnjom da će oralni seks preteći pušenje na prvom mestu uzročnika raka usta, ali zabrinjavajući su podaci da sve više mladih ljudi, koji ne puše, boluje od ove opake bolesti.\nHumani papiloma virus prenosi se seksualnim putem, a posebno je nezgodan jer može da se prenese čak i ako koristite kondom. Jedini način da upražnjavate u potpunosti bezbedan oralni seks jeste redovan odlazak kod ginekologa i urologa.\nTag:HPVhumani papiloma virusizaziva rakORALoralni seksPusenjeSekssexuzročnik za rakvirus


Održan četvrti nagradni turnir u edukativnoj igri „Monetura”\nČetvrti nagradni turnir u edukativnoj igri „Monetura” održan je u Narodnoj banci Srbije. Glavnu nagradu – učešće na letnjoj praksi u centralnoj banci, studentima je uručio viceguverner Željko Jović.\nPriliku da obavljaju letnju praksu dobili su Rastko Jovović, student Ekonomskog fakulteta u Subotici, osvojivši prvo mesto, Dijana Marinković, student Ekonomskog fakulteta u Beogradu, kao drugoplasirana, i Luka Ilić, takođe student Ekonomskog fakulteta u Beogradu, koji je zauzeo treće mesto.\nNa ovogodišnjem turniru učestvovalo je devet fakulteta, a pravo da se takmiče ostvarili su studenti završnih godina s prosekom 8,00 i više u dosadašnjem toku studija. Pored stalnih saradnika, ove godine pridružili su nam se i studenti Državnog univerziteta iz Novog Pazara, čime Narodna banka Srbije proširuje saradnju s fakultetima usmerenu na sticanje praktičnih znanja iz oblasti ekonomije i finansija.\nU skladu sa Strategijom Narodne banke Srbije na polju finansijskog obrazovanja, samo u prethodnih pet godina odigrano je više od 120 turnira u srednjim ekonomskim školama i na ekonomskim fakultetima u Beogradu i širom Srbije.\n„Monetura” je edukativna igra na tabli koja predstavlja funkcionisanje Narodne banke Srbije. Igrač se suočava s realnim životnim situacijama u kojima naš monetarni sistem može da se nađe i tako, korišćenjem odgovarajućih mera koje primenjuje Narodna banka Srbije, utiče na datu situaciju.\nPrimenom odgovarajućih mera igrač osvaja ili gubi poene i inflaciju održava u granicama željene vrednosti. Poeni koji se osvajaju u igri predstavljaju glavno obeležje uspešnosti: stopu inflacije, vrednost dinara i poverenje građana.


Guverner Razvojne banke Saveta Evrope za RSE: Srbija neće osetiti teške posledice krize - Javni servis\nSrbija neće biti teško pogođena ekonomskom krizom usled pandemije, ali će kriza uticati na nju, kaže za Radio Slobodna Evropa (RSE) Rolf Venzel (Rolf Wenzel), guverner Razvojne banke Saveta Evrope (The Council of Europe Developement Bank – CEB).\n“Sada ćemo pregovarati o uslovima za zajam, i nadam se da ćemo moći da vrlo brzo da izvršimo transfer, u skladu sa pravilima koja imamo kako bismo osigurali da će novac tačno namenski biti utrošen”, rekao je Venzel.\nRSE: Ovde u Srbiji tokom pandemije, dok se uzimaju zajmovi i emituju obveznice, mogli smo čuti od političara da će Srbija biti prva ili druga po ekonomskom rastu u Evropi ove godine. Kako to da tumačimo – hoće li biti ekonomske krize i da li će ona pogoditi Srbiju?\nVenzel: Mogu reći u ime institucije koju predstavljam da smo bili među prvima, ako ne i prva evropska finansijska institucija koja je ponudila podršku. Ne samo tako što ćemo reći ‘izvolite naše zajmove’, već smo bili veoma brzi, veoma fleksibilni u odobrenju zajmova, pružili stručnu podršku.


VN Singapura - Blic Sport\nRozberg pobedio u Singapuru i vratio se na vrh\nNemac Niko Rozberg pobedio je na trci za Veliku nagradu Singapura u Formuli 1 i vratio se na lidersku poziciju u šampionatu.\nFetelu pol pozicija u Singapuru, Hamilton nije dostigao Senu\nVozač Ferarija Nemac Sebastijan Fetel osvojio je pol poziciju za sutrašnju Veliku nagradu Singapura.\nHamilton: Ovih pet poslednjih trka će biti najbolje koje ću ikada voziti\nVozač Mercedesa Luis Hamilton rekao je da će u poslednjih pet trka u šampionatu Formule jedan voziti najbolje što zna kako bi zadržao vođstvo u generalnom plasmanu i osvojio šampionsku titulu.\nHamilton: Sanjao sam pobedu u Singapuru\nVozač Meklarena Luis Hamilton rekao je da je njegova ekipa postigla neverovatan uspeh i da je zadovoljan zbog pobede u trci Formule 1 za Veliku nagradu Singapura.\nZakuvalo se u vrhu Formule 1: Hamilton slavio u Singapuru i preuzeo prvo mesto!\nVozač Mercedesa Luis Hamilton pobednik je 14. ovosezonske trke Formule 1 koja je vožena u Singapuru, a pored njega na postolju su se još našli "piloti" Red Bula, drugoplasirani Sebastiojan Fetel i Danijel Rikiardo.\nHamilton za sedam stotinki brži od Rozberga za pol poziciju u Singapuru\nVozač Mercedesa Luis Hamilton zauzeo je pol poziciju u kvalifikacijama za Veliku nagradu Singapura, koja se vozi u nedelju.\nSingapur, nova, možda i odlučujuća stanica karavana Formule 1\nNakon trke u Monci, sledi nam još jedan F1 spektakl - karavan se seli u Singapur, gde će se voziti možda i odlučujuća trka za generalni plasman. A trka je na programu u nedelju od 14 sati, uz direktan prenos na prvom programu Sport kluba.\nFetel hladi šampanjac, šampion najbrži i po mraku, Kimi sa 13. mesta do podijuma\nAktuelni šampion Formule 1 Sebastijan Fetel na korak je od odbrane titule, jer je trijumfovao i u noćnoj trci za Veliku nagradu Singapura.\nFetel po navici, kreće prvi i u Singapuru\nTrostruki uzastopni prvak sveta u Formuli 1, Nemac Sebastijan Fetel peti put ove sezone startovaće sa pol pozicije, pošto je bio najbrži na zvaničnom treningu uoči Velike nagrade Singapura.\nMasa poručio Hamiltonu: Nisi ti Supermen\nVozač Ferarija Felipe Masa kritikovao je posle trke Formule 1 u Singapuru Luisa Hamiltona, optuživši ga da “želi da bude Supermen”.\nFetel oduvao protivnike u Singapuru, treba mu još bod za titulu\nVozač Red Bula Sebastijan Fetel trijumfovao je na Velikoj nagradi Singapura, sjajnom vožnjom od prvog kruga, ali mu je titula izmakla zbog plasmana na podijum Džensona Batona i Marka Vebera.\nFetel: Mogao sam da budem još brži\nSebastijan Fetel je bio veoma srećan nakon što je u Singapuru osvojio i 11. pol poziciju ove sezone, ali veruje da je mogao da bude i brži.\nFetel želi da se već ovog vikenda u Singapuru raduje novoj tituli\nVozač Formule 1 Sebastijan Fetel rekao je da će "odraditi dobar posao", ukoliko na narednoj trci za Veliku nagradu Singapura još poveća prednost u odnosu na svoje rivale.\nAlonso: Tek sad počinje šampionat\nPosle sjajne vožnje i pobede na trci za Vliku nagradu Singapura, vozač Ferarija Fernando Alonso je izjavio da je vrlo zadovoljan kako se trenutno stvari odvijaju po njega i tim za koji nastupa.\nAlonso: Biće svašta na ovakvoj stazi\nFernando Alonso prizano je da je blago iznenađen kako je uspeo da stigne do prve pozicije uoči VN Singapura nakon što je Ferari imao doata problema sa bolidom na ionako otežanim uslovima na stazi Marina bej.\nFetel najbrži na klizavici uoči zvaničnih kvalifikacija\nPoslednji nezvanični trening pred start kvalifikacija za VN Singapura ponovo je pripao Red Bulu i Sebastijanu Fetelu, ali je najavio dosta uzbuđenja na prilično klizavoj stazi Marina bej.


Tanjug 5. januara 2021. 21:13\nNJUJORK – Američki predsednik Donald Tramp traži odbacivanje tužbe u kojoj se tvrdi da je prevario nećaku za nasledstvo vredno desetine miliona dolara, optužujući je da je prihvatila „teorije zavere“ u težnji da ga optereti tužbama nakon što napusti Belu kuću.\nPredsednikovi advokati rekli su da je Mari Tramp odustala od svojih potraživanja u nagodbi 2001. godine sa članovima porodice zbog imanja njegovog oca Freda Trampa Seniora, koji je umro 1999. godine, preneo je Rojters.\nTakođe su rekli da je Mari Tramp predugo čekala da optuži Donalda Trampa, njegovu sestru Marijen Tramp Beri i njegovog pokojnog brata Roberta Trampa da su pokušali da je „istisnu“ iz nasledstva, oslanjajući se zapravo na izveštaj „Njujork tajmsa“ iz 2018. godine o poreskim pitanjima koja uključuju porodicu.\n„Tužilac iznosi čudne i neuverljive optužbe u svojoj žalbi, koja je opterećena teorijama zavere koje više odgovaraju holivudskom scenariju, nego izjašnjavanju u sudskom postupku“, rekli su advokati.\nDodali su da je „istinska svrha“ tužbe bila „da oslabi predsednikov politički uticaj tokom njegovog postpredsedništva zaokupljajući ga odbranom nebrojenih tužbi“.\nMari Tramp (55), psiholog, iznela je neke od svojih navoda u svom najprodavanijem kazivanju: „Previše i nikad dovoljno: kako je moja porodica stvorila najopasnijeg čoveka na svetu“.


Magazin Intermezzo – Istrabenz prodao Merkatorove akcije\nIstrabenz prodao Merkatorove akcije\nSlovenačka holding kompanija Istrabenz, zaključila je ugovor sa fondom za upravljanje imovinom Infond holding o prodaji udjela od 12,56 odsto u firmi Merkator, zaradivši pri tome skoro 100 miliona eura.\nPrema saopštenju koparske kompanije, koje je prenijela slovenačka agencija STA, Istrabenz, koja ima djelatnosti u energetici, turizmu i prehrambenoj industriji prodao je tačno 472.915 Merkatorovih akcija za 174,72 miliona eura, dok je za taj udio u novembru 2005. platio 99,7 miliona eura manje.\nPredsjednik Istrabenza Igor Bavčar je rekao da je prodaja izvršena zbog povoljne cijene akcija Merkatora i ambicije Istrabenza da postane "veći igrač" na polju energetike, prenosi portal biznis.ba, pisanje srpskih medija.\nProdaja je zaključena u trenutku sve većih nagađanja da Istrabenz nastoji da preuzme kontrolu nad najvećom slovenačkom energetskom kompanijom Petrol. Avlasnik akcija Pivovarne Laško, koja je 2005. godine, zajedno sa Istrabenzom, kupila 29 odsto akcija Merkatora od državnih fondova KAD i SOD.\nPrema nekonsolidovanom izvještaju Pivovarne Laško za prvu polovinu 2007, ta kompanija je, zajedno sa svojim filijalama, Pivovarnom Union i proizvođačem mineralne vode Radenska, vlasnik 23,24 odsto akcija Merkatora.\nBeogradska kompanija Delta produžila je do 30. septembra ponudu za kupovinu državnog udjela od 28,3 odsto akcija slovenačkog koncerna Istrabenz, saopštio je u ponedeljak fond KAD.\nDelta produžila ponudu za kupovinu slovenačkog Istrabenza\nU septembru planirana prodaja 76 preduzeća u Srbiji\nBiH smanjila spoljnotrgovinski deficit za 12,5 posto\nCrnogorske banke ostvarile dobit od 11 miliona eura


Savet bezbednosti UN razmatrao primenu standarda na Kosovu\nNa sednici Saveta bezbednosti UN u Njujorku predstavljen je tromesečni izveštaj generalnog sekretara UN Kofija Anana o situaciji na Kosovu i radu UNMIK-a, u kome je Anan ocenio da su stavovi Beograda i Prištine ostali suprotstavljeni i pozvao dve strane da se uzdrže od jednostranih poteza.\nOdlazeći generalni sekretar Svetske organizacije ocenio je u izveštaju datiranom 20. novembra da bi dalje odlaganje rešenja statusa Kosova moglo da izazove dodatnu nestabilnost.\nTo je, u svom izlaganju, ponovio i šef UNMIK-a Joahim Riker. Riker je izrazioočekivanje da će se proces povratka nastaviti, da će se poboljšati bezbjednosna situacija i da će problemi u snadbijevanju električnom energijom biti riješeni.\nGovoreći o primjeni standarda Riker je rekao da je mnogo toga učinjeno, ali da je ostalo još dosta posla. Šef UNMIK-a, međutim vjeruje da mnogi problemi na Kosovu potiču upravo od neriješenog statusa.\nCitirajući pojedinačne primjere ugrožavanja istorijskog naslijeđa, prava i sloboda kosovskih Srba, predsednica Koordinacionog centra za Kosovo i Metohiju Sanda Rašković-Ivić, nije se saglasila sa mišljenjem koje je iznio šef međunarodne misije na Kosovu, ali je prenela da je "srpska strana spremna za nastavak pregovora i proces koji vodi ka kompromisnom i održivom rešenju".\n"Svako nervozno ubrzavanje rešenja statusa Kosova preskupo će kosstati ceo region, samu pokrajinu, kao i medjunarodnu zajednicu", kazala je Raškovićeva.\nUsprotivila se “stvaranju još jedne albanske države unutar međunarodno priznatih granica Srbije, istićčući da se samo realnim i objektivnim sagledavanjem situacije može doći do održivog rešenja.\nSednici Saveta bezbednosti prisustvovao je i premijer Kosova Agim Čeku.\nPortparol državnog sekretarijata Šon Mekormak, potvrdio je da je čeku uoči sednice Saveta bezbednosti razgovarao sa visokim američkim funkcionerima - državnim podseketarom Nikolasom Bernsom i pomoćnikom državnog sekretara za Evropaziju Danijelom Fridom.\n"Bio je to nastavak neposredne komunikacije. Približavamo se trenutku kada će Ahtisari da okonča svoj posao i objavi preporuku. Međunarodna zajednica će potom biti pozvana da se izjasni o toj preporuci. Tako da se može govoriti o nečemu što je očekivano - intenzivnijoj diplomatskoj aktivnosti u narednim mjesecima u odnosu na pitanje Kosova", rekao je Mekormak.\nGovoreći o roku u kome se može očekivati da Ahtisari saopšti preporuku, Mekormak je rekao "da je to pitanje na koje Ahtisari može najbolje da odgovori".\n"Mislim da govorimo o samom početku naredne godine. Nije mi poznato da je Ahtisari već utvrdio datum kada će objaviti preporuku, ali mislim da će to pre biti početkom godine, nego kasnije", kazao je Mekormak.\nPre sednice Saveta bezbednosti, portparol Kofija Anana, Stefan Dužarik, kazao je - odgovarajući na pitanje "da li je tačno da plan koji će predložiti specijalni izaslanik za status Kosova, Marti Ahtisari, podrazumeva upravu EU, ali ne i nezavisnost Kosova" - da bi trebalo sačekati Ahtisarijev finalni predlog.


Marvel's Avengers – gejmplej - Muški magazin - trendovi, fitness, lifestyle, saveti, devojke...\nNakon neverovatno uspešnih Marvel filmova koji su nam doneli bezbroj superheroja, došlo je vreme da se osvoji svet video igara i da se gejmerima omogući da postanu svoji omiljeni junaci. Najnovija Marvel's Avengers igrica to omogućava i pruža vam da se osetite kao pravi osvetnik.\nIgrica je dizajnirana tako da se sastoji od nivoa, tako da ovde nećete moći slobodno da se šetate po mapi sa vašim junakom, ali ćete zato imati mogućnost da igrate kao Hulk, Ajronmen, Kapetan Amerika, Tor i Crna udovica i da ispitate, usavršite i nabudžite svakog od tih likova.\nPrvi gejmplej pojavio se na internetu i oduševio fanove, a kada ga vi budete pogledali, sigurni smo da ćete jedva čekati da zaigrate ovu igru.\nJedina mana ove igre jeste što će ona biti dostupna samo za vlasnike PS4 konzola, tako da PC i Xbox gejmeri neće dobiti priliku da u njoj uživaju.


SASTANAK LIDERA I PROŠIRENIH DELEGACIJA: Putin i Erdogan u Sočiju o bilateralnim odnosima i Siriji - GlobalCir\nTurski predsjednik Recep Tayyip Erdogan u ponedeljak će otputovati u službenu posjetu ruskom kolegi Vladimiru Putinu, a dvojica lidera sastat će se u Sočiju. Kabinet turskog predsjednika saopštio je da će, osim sastanka Erdogan – Putin, u Sočiju biti održan i susret proširenih delegacija iz dve zemlje.\nU saopštenju se navodi da će lideri Turske i Rusije razgovarati o bilateralnim odnosima, ekonomskim i energetskim temama, kao i o regionalnim i globalnim temama sa akcentom na situaciju u ratom zahvaćenoj Siriji. Očekuje se da jedna od glavnih tema bude i situacija u sirijskom regionu Idlib.\nBiće to drugi sastanak Erdogana i Putina ovog meseca, jer su 7. septembra, zajedno sa iranskim predsednikom Hassanom Rouhanijem, prisustvovali i trilateralnom samitu u Teheranu.\nTokom samita u Teheranu Erdogan je pozvao na prekid sukoba u Idlibu, najvećoj opozicionoj enklavi na koju je vlada sirijskog predsednika Bashara al-Assada najavila veliku vojnu ofanzivu. Turski predsjednik pozvao je na primirje u Idlibu kako bi se izbjeglo “krvoproliće”, ali i novi talas izbjeglica.\nOn je naglasio i da Turska koja je od početka sedmogodišnjeg rata prihvatila 3,5 miliona ljudi ne može više primati izbjeglice iz Sirije.\nS druge strane, ruski predsjednik se protivi primirju u Idlibu, posljednjem pobunjeničkom uporištu, jer Fronta al-Nusra i borci grupe DAIŠ, koji su tamo prisutni, ne učestvuju u mirovnim pregovorima.\nPutin je u Teheranu izrazio nadu da će pobunjenici položiti oružje i predati se, naglasivši da sirijska vlada “ima pravo” da preuzme kontrolu nad cjelokupnom državnom teritorijom.\nZABRINUT ZBOG RUSKOG UTJECAJA U REGIJI: Mattis stigao u Skoplje